text:
Uphika eyokuba namatekisi owakwaMetrorailComment on this story
BONISWA MOHALE
USESABELA ukuphepha komndeni wakhe ongumxhumanisi womphakathi noMetrorail kulandela ukuthola izinsongo zokusatshiswa emuva kwesigameko sokushiswa kwezitimela esiteshini sakwaMnyandu, eMlazi ngoLwesine ngoba esolwa ngokuthi umemezela okungeyikho ngezikhathi zokuhamba kwezitimela.
Abagibeli bezitimela bagxeka uMnuz Langalakhe Zwane ngokuthi uphambanisa izikhathi zokuhamba kwezitimela ukuze abagibeli bathutheleke ematekisini njengoba bethi naye unamatekisi.
Izolo uZwane odume kakhulu ngelikaMangethe emisakazweni ubezwakala ukuthi uthukile ngesikhathi ememezela ukuhamba kwezitimela emsakazweni uKhozi FM ohlelweni iVuka Mzansi olushayelwa wuLinda Sibiya. UZwane uthe akanawo yena amatekisi kodwa ungumsebenzi nje wakwaMetrorail.
Uthe kusuke kungekho abangakwenza bewuMetrorail ngokubambezeleka kwezitimela ngoba yibo abantu abantshontsha ikhopha emizileni yezitimela.
“Namanje izitimela zingemuva kwesikhathi ngoba ngabafowenu nomalume benu abenza lokhu,” kusho uZwane obelokhu ekhale njalo ngokuthi yena ungumuntu ovulelekile kuwona wonke umuntu, akanazo izitha.
Isolezwe lithole ukuthi ngoLwesihlanu kwafika abantu abathile emzini wakhe behamba ngetekisi bambuza endodaneni yakhe kodwa ngenhlanhla wayengekho ekhaya esemsebenzini. UZwane kuthiwa osekumfaka kakhulu uvalo wukuthi uma sekuzoba nabantu angabazi abamfuna ekhaya uzithola engasaphephile.
UNkk Thandi Mkhize oyisikhulu sezokuXhumana kwaMetrorail, uthe inkinga yokungafiki ngesikhathi kwezitimela ayidalwa nguZwane ngoba naye ungumsebenzi wale nkampani, akanawo amandla okumisa izitimela ukuze zifike sekwedlule isikhathi.
“Kunohlu olunikezwa uZwane olushoyo ukuthi isitimela esithile sizofika ngasikhathi sini. UZwane akuyena owenza ukuthi izitimela zifike sekwedlule isikhathi kodwa okwenza lokho yizimo ezingaphezu kwamandla ethu, engingabala kuzo ukwebiwa kwamakhebuli, ukubekwa kwezinto emzileni wesitimela nokuntshontshwa kwezinsimbi,” kusho uNkk Mkhize.
Uthe akusiyena uZwane kuphela umsebenzi wabo osethola ukusatshiswa ngabagibeli, nabashayeli bezitimela sebephoqeleka ukuba bahambe nonogada baphinde bathembele nasemaphoyiseni asebenza eziteshini zezitimela.
“Sicela babekezele abagibeli, bangamoshi impahla ngoba uma izitimela zingasebenzi kuphazamiseka wonke umuntu. NgoLwesine kwaphazamiseka nabantu abagibela amabhasi ababelethelwe wona ngenxa yokuthi kwayiwona ayejikijelwa ngamatshe.
“Sicela babike bonke ubugebengu nokungeneliseki kwabo ku-0800 336868,” kusho uNkk Mkhize othe zonke izikhalo zabagibeli ziyalalelwa bese kulungiswa okonakele.
Uthe badumele kakhulu ngesehlakalo sangoLwesine lapho bathola abagibeli sebekikiza ngesikhathi kushiswa izitimela.
Unxuse abantu ukuba bababekezele ngoba sebezoba nezitimela ezintsha maduze kodwa lokhu akusho ukuthi abamoshe ezikhona njengamanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
'Sikhombiseni izingane zethu noma zishonile'
2013-02-13 14:03
Mbulelo Sisulu, Daily Sun
Johannesburg - Abazali u-Odwa Mazomba nentombi yakhe uFezeka Pheko, abazi noma zishone ngempela yini izingane zabo, njengoba kusho isibhedlela ekubeni bona bengakaze bazibone.
UFezeka Pheko, 23, waseDuncan Village, e-East London, wangeniswa eFrere Hospital mhlaka-31 Januwari, ngesikhathi ekhala ngezinhlungu.
Ngalesi sikhathi, lona ubenezinyanga eziyisikhombisa ezithwele, utshele iphephendaba iDaily Sun, wathi wagodukiswa enikwe amaphilisi ezinhlungu.
Mhla zimbili enyangeni, uPheko wabuyela esibhedlela esabanjwe yizinhlungu, uthi wabe esebeletha amawele ngakusasa.
“Umbelethisi wangibuza ukuthi ngiyafuna yini ukubamba izingane ngathi ngizobuye ngizibambe, ngangikhathele kakhulu."
Uthi ngokuhamba kwesikhathi amanesi anqaba abone izingane.
“Ngasola okuthile, ngatshela udokotela ukuthi ngifuna ukubona izingane, wathi angeke ngikwazi ngoba zishonile, ngathuka ngoba zaziphila ngesikhathi ngiqeda ukubeletha."
Ubaba wezingane u-Odwa uthe: “Amanesi abekuhlaza futhi engasiniki usizo, sifuna ukubona izingane zethu noma zishonile."
Okhulumela uMnyango wezeMpilo esifundazweni uSizwe Kupelo, uthi unesi owabelethisa uPheko, uselivini, kuze kuphele inyanga.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun

robotstxt: allowed

filter: keep


text:
Kubuyiselwa emuva izimoto zakwaToyota
2012-10-10 16:37
Japan - Inkampani yakwaToyota Motor Corp. Ithi akubuyiselwe emuva izimoto ezingu-7.43 million eMelika, iseJapan, nakwamanye amazwe emhlabeni.
Lesi simemezelo senziwe ngoLwesithathu, izimoto ezibuyiselwa emuva ilezo ezakhishwa kusukela ngo-2005 kuya ku-2010, inkampani ithi kunenkinga ngamawindi kagesi, azikho izingozi ezike zabikwa ezidalwa yile nkinga.
Okhulumela inkampani uJoichi Tachikawa uthe umonakalo omuningi wabikwa eMelika naseJapan.
Izimoto ekuthiwa azibuyiselwe emuva zihlanganisa amaYaris, Corolla, Matrix, Camry, RAV4, Highlander, Tundra, Sequoia kanjalo ne Scion.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kutholakale isidumbu eMsinga
2013-02-14 16:25
Durban - Kutholakale isidumbu somuntu emfuleni iKranskop
River, emaphandleni aKwaZulu-Natal, kusho uMnyango wezokuBusa ngokuBambisana.
Okhulumela uMnyango uLennox Mabaso uthi uMnyango uzoxhumana nemindeni ebike ukuthi idukelwe yizihlobo njengoba bekuhlasele izikhukhula eMsinga.
Bayisithupha abantu ekubikwe ukuthi banyamalele ngoMsombuluko, ngesikhathi kukhukhuleka imizi yabo, ngemuva kokuthi umfula iSibumba ugcwale wadla izindwani.
Zimbili izidumbu ezitholakale ngoLwesibili, uMabaso uthi bababili abanye abantu asebetholakele.
UMnyango ubike ukuthi kunabesifazane ababili ababulawe umphezulu ngoLwesithathu.
UMildred Ngcobo, 50, ushe wangqongqa ngesikhathi umuzi wakhe kalawondi ugqamuka umlilo, endaweni yaseMasangweni amhlophe, eNquthu.
UMaphungula Malinga, yena ushaywe wumbani ngeSonto endaweni yasemsinga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umndeni ukhala ngokubulawa komsolwa
2013-02-15 12:03
Johannesburg - Umndeni wowesilisa waseMalekutu ngaseWhite River, eMpumalanga, uthi usakhungathekile kulandela ukubulawa ngesihluku kwakhe ngezinsolo zokudlwengula intombazanyana,9, kubika iSowetan.
UMduduzi Mahlangu, 30, uhlaselwe ngabantu abebevutha bengabaselwe ngemuva kokusolwa ngokudlwengula le ngane ngoMsombuluko.
Ozibonele, u-Ennie Mohlala, 78, nohlala ngasemzini ka-anti kaMahlangu, uLilly Lessing, 65, ulandisa ngalesi sigameko: "Besihleli emthunzini ngesikhathi uMahlangu eqhamuka eyinhlamvu ejwahwa abantu ememeza ethi bafuna ukumbulala, namanje ngisathukile."
UMohlala uthi la bantu bebehlome ngezibhamu, izagila, izitshwebhu nobhushu.
"Sibabuzile ukuthi kwenzekani kodwa basichapha ngenhlamba. Bamshaye ngebhodlela ekhanda, bambopha ngocingo bahamba naye, sizwe sekuthiwa ushonile. Akukho ebesingakwenza ukusiza," esho.
Owamaphoyisa uColonel Leonard Hlathi uqinisekisile ukuthi kubikiwe ngalesi sigameko kodwa akukaboshwa muntu.
- Landela
IzindabaNews24 kuTwitter
- News24


text:
Usuka kude nempilo uPolela
2011-09-28 11:30
Okhulumela oKlebe, uMcIntosh Polela. (Tumelo Leburu, Drum)
Johannesburg - Lowo esijwayele ukumbona ediniwe enolaka kuthelevishini ethembisa ukuthathele izinyathelo ezinqala izigebengu ezisezingeni eliphezulu.
Kodwa okhulumela oKlebe uMcIntosh Polela akalwi nobugebengu obunqala kuphela – naye futhi uyindoda ephukile emoyeni echithe isikhathi esiningi sempilo yayo ezama ukulungisa impilo yayo.
Kodwa manje le ndoda emfushane nenomzimba oqinile ikhethe ukugonyluka ngempilo yakhe yangaphambilini ngokusizekela ngodaba lwempilo encwadini ethinta inhliziyo, esihloko sithi My Father, My Monster.
Usizi akhula ngalo lukhombisa ukuthi le nsizwa eneminyaka engu-34 ubudala izimisele ukukhombisa uhlangothi lwayo lomunyu.
Uhlezi eduzane kwengodusi yakhe uTebogo Theledi, 30, nosebenzela uMnyango wezokuThuthukiswa koMnotho eGauteng, kwangathi amandla uwathatha kuyena.
"Ngesikhathi ngivela ngikhulumele oKlebe noma amaphoyisa, ngisuke ngiphethe, kodwa lapho ngisuke ngisemsebenzini wami,” esho.
– Le ndaba ungayithola yonke kwi-Drum.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Drum


text:
UGraeme Smith ufisele iBafana inhlanhla
2013-01-31 16:34
Johannesburg - Ukaputeni weqembu lesizwe lekhilikithi uGraeme Smith usefisele iBafana Bafana inhlanhla, njengoba izodlala neMali kowamaQuarterfinal e-Africa Cup of
Nations, ngoMgqibelo, eThekwini.
"UBongani Khumalo nomqeqeshi uGordon Igesund kanye neqembu lonke, sifisa bazi ukuthi amaProteas ayabeseka," kusho uSmith ngaphambi kokuthi ezakhe zidlale oweTest nePakistan, ngoLwesihlanu.
USmith uzodlala umdlalo wakhe wekhulu engukaputeni weqembu lesizwe.
"Sizobe sibukela, siyathemba ukuthi umdlalo wethu sizosheshe sikwazi ukuwuqeda bese sihlala sibukele iBafana. Njengabo bonke abanye abantu baseNingizimu Afrika, sineBafana."
USmith uthi ukholwa wukuthi uKhumalo ukwazile ukumela izwe lakhe.
"UBongani ulisebenzela kahle izwe lakhe, inkulu ingcindezi ababhekene nayo. Iyajabulisa iBafana, yakwazi ukudlula esigabeni sokuqala ekubeni abantu babengayethembi," kuqhuba uSmith.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Lusaqhubeka uhlelo eVan Reenen's Pass
2011-07-27 16:30
Johannesburg - Izikhulu zithi kusaqhubeka ukukhucululwa nokususwa kwezinto ebezithiye eVan Reenen's Pass ngaseHarrismith, eFree State kulandela isithwathwa.
Okhulumela iN3 Toll Concession u-Andy Visser uxwayise abashayeli bezimoto ukuthi bagweme ukuhambela eThekwini okwamanje.
Amaloli abeme emigaqweni eshibilikayo ngaphambi kokuqala kokuwa kweqhwa ngoLwesibili, abesame umathanda kulo mgwaqo.
"Kumele sithole izimoto ezinkulu ezizokwazi ukujikisa la maloli ziyayise endaweni ephephile," kusho uViseer.
Uma la maloli esesusiwe kuzomele sisuse iqhwa emgaqweni, lokhu kungase kwenziwe kuze kushone ilanga.
"Abantu kumele bamise izindlela zabo ngoLwesine,"esho.
- SAPA


text:
I-Israel iqinise amaxhama neGermany
2012-12-07 08:16
Berlin - UNdunankulu wakwa-Israel uBenjamin Netanyahu ubenengxabano neShansela laseGermany u-Angela Merkel ngoLwesine mayelana nesivumelwano esisha samaJuda.
Ohambweni lwakhe obelusengcupheni lokudungwa yingxabano yezithunywa ezinobudlelwane nala mazwe, uNetanyahu uhlangane noMerkel emhlanganweni obuphakathi kwabanye bongqongqoshe bekhabhinethi lakhe ngemuva kwesidlo sakusihlwa ngoLwesithathu.
UMerkel utshele izintatheli esithangamini sabezindaba abasenze ngokuhlanganyela ukuthi iGermany, njengozakwabo basentshonalanga, ithemba ukuthi u-Israel uzoyeka izinhlelo zokwakha amakhaya angaphezulu kuka-3 000 mhlabeni wamaPalestine.
“Odabeni lwesivumelwano, siyavumelana ukuthi asiboni ngaso linye," usho kanje emamatheka kancane ebuka uNetanyahu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
BULAWAYO— Indlala enkulu ehlasele uzulu weMandebeleni isingezelele ukudubeka kwabadala abangasanelisi ukuziphandela asebezithola sekumele bazibonele kulandela ukutshabalala kwenhlelo zikahulumende zokunakekela uzulu eminyakeni emihlanu edluleyo.
Wayeziqhenya ngalo umhlaba wonke uhulumende weZimbabwe uhlelo lwakhe lokunakekela uzulu omncane lomdala owayengenelisi ukuziphandela olwaluphethwe lugatsha lwenhlalakahle kazulu olwe Social Welfare. Ngaphansi kwaloluhlelo, asebekhokhobele bebehola imali eyayisanelisa ukubagcina besuthi njalo bengaswele lutho. Kwabatsha, loluhlelo lwaduma ngokufundisa inengi lezintandane lalabo ababephuma ezimulini eziswelayo ngokubabhadalela izimali zesikolo.
Ngitsho lalabo abalemizimba eqinileyo bayakhumbula ukuthi uhlelo lweSocial Welfare lwalubapha ithuba lokuthi benze imisebenzi yokuthuthukisa izigaba zabo behlawulwa ngokudla loba imali eyayisanelisa ukuthenga inswelo zabo ezinengi zansuku zonke.
Kubika intathelizindaba yeStudio Seven uThabang Mathebula ekoBulawayo.


text:
Bangamathe nolimi abeRhythm City
2012-11-08 14:01
Johannesburg - Ungena kuthule umoya kumoyizele wonke umuntu okhona kuleli hhotela elincane eliseSunninghill, enhla nedolobha iGoli.
UMthetheleli "Tazz" Nginda uzokuba nengxoxo nabeDrum, ekanye nomlingisikazi odlala indawo kankosikazi wakhe uNoxolo “Noxee” Maqashalala.
Laba babonakala njalo ngo-18:30 ku-ETV, emdlalweni iRhythm City, bayindoda nomfazi ababhekene nezinkinga.
U-Andile noZothile bayafanela kulo mdlalo futhi bafanelana noma bengasadlali, bayabonakala ukuthi bayazwana, babuye bacobane.
Ekufikeni kukaNoxee, ubukeka eqgoke ngendlela eyehlukile kunaleyo yeqhathanzipho elinguZothile, uTazz umgcona ngendawo ayidlalayo.
"Angazi ukuthi u-Andile ubonani kuZothile,” kuncokola leli bhungu elineminyaka engu-37 ubudala.
"UZothile uzama ukuhlenga umshado wakhe, uyamthanda umyeni wakhe, inkinga ukuthi yena akakuboni lokho,” kuphazamisa uNoxee.
Laba badlali noma bengaba basha kuRhythm City kodwa ababasha neze kwezikaqedisizungu, uNoxee wake wadlala indawo kaViwe ku-Tsha
Tsha, ngo-2003, waphinde wabonakala naku-Intersexions ngo-2010.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Wayengwa ngumnikazi wesiqiwi olinyazwe ngubhejane
2013-01-15 10:03
Johannesburg - Umfundi waseWest Rand ohlaselwe kambi ngubhejane, ngempelasonto, wayelokhu etshelwa ngumnikazi wesiqiwi ukuthi akasondele eduze kwesilwane kuze ezokwazi ukuthwebula kahle izithombe.
Lo mbiko ukhishwe yiphephandaba iBeeld, ngoLwesibili.
UChantal Beyer, 24, osegumbini labagula kakhulu eKrugersdorp Private Clinic, utshele umalume wakhe uThom Peeters, wathi umnikazi wesiqiwi u-Alex Richter, wayesemthwebulile kodwa waphinda wamtshela ukuthi akasondele eduze kukabhejane.
UPeeters uthi uphondo lukabhejane lwangena esifubeni sikaBeyers, lumhlaba kusukela ngasemhlane, lwasho ukuyophumela ehlombe.
Lona kwama ukusebenza kwamaphaphu akhe kanjalo nezimbambo.
UBeyers wayehamba nabangane bevakashele esiqiwini, ngesikhathi ehlelwa yinhlekelele.
Ngesikhathi iphephandaba lizama ukukhuluma noRichter, walile ukuphawula, wangena emotweni wabaleka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
WASHINGTON DC—
UMongameli Robert Mugabe labakhokheli bamacele womabili eMDC uMnu Morgan Tsvangirai loMnu Welshman Ncube bakhangelelwe ukuhlangana ngoMvulo bekhulumisana ngodaba lwesisekelo sombuso esitsha.
Uhlelo lokuloba isisekelo lesi solulesikhathi lumisiwe ngenxa yokungavumelani phakathi kweZanu PF leMDC. UNcube loTsvangirai sebecele umanyano weSadc ukuthi ungenele kuxazululwe loludaba.
Kodwa uMongameli Mugabe uthi yena, uNcube loTsvangirai kumele bakhulumisane kuqala bengakayi kuSadc.
Lanxa amabandla abathathu laba evumelene ekugqitshweni kokulotshwa kwesisekelo esitsha yiCopac, basayinelana, iZanu PF iphange yaguqula umqondo yathi ayisamukeli lesisisekelo.
Ngalokho, ithi kunengi efuna kuguqulwe, njalo okunye kususwe, okugoqela udaba lombuso wezabelo, iDevolution, lodaba lokukhethwa kwabosibalukhulku balezi zabelo.
Isiphathamandla seMDC ekhokhelwa nguNcube uMnu Qhubani Moyo uthi lanxa uNcube ezahlangana loTsvangirai loMugabe ngoMvulo, kaboni lulungisiswa loludaba ngoba ibandla lakhe lingasoze lafa lavuma okufunwa yiZanu PF.
Ingxoxo LoMnu Qhubani Moyo


text:
Uyelulama uHillary Clinton
2013-01-01 09:02
New York - UNobhala woMbuso eMelika uHillary Clinton unehlule legazi eliseduze kakhulu nomthambo osebenzelana nomqondo, nokho uyelulama, kusho odokotela ngoMsombuluko.
UClonton uchithe ubusuku obandulela unyaka omusha esesibhedlela.
Odokotela ngaphansi kweMount Kisco Medical Group, naseGigi El-Bayoumi, esebenzisana neGeorge Washington University, bathi yize lesi sikhulu sinehlule, sizokwelapheka ngokuphelele.
Ihlule kuthiwa liphakathi kwengqondo nogebhezi lwekhanda ngemuva kwendlebe, ecaleni langakwesokudla.
UClinton wangeniswa esibhedlela iNew York Presbyterian, ngeSonto.
"Unobhala uyamukela kahle imithi elashwa ngayo, sinesiqiniseko sokuthi uzolulama ngokuphelele. Umoya wakhe ukhululekile, uyasebenzisana nodokotela, nomndeni kanjalo nabanye asebenza nabo," kusho umbiko wodokotela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe iphoyisa eHebron
2012-10-31 12:30
Johannesburg - Kubulawe iphoyisa likamasipala ngesikhathi lidutshulwa lisemsebenzini eHebron, ePitoli, kusho amaphoyisa kaMasipala waseTshwane ngoLwesithathu.
Okhulumela amaphoyisa uConsole Tleane uthe amaphoyisa amathathu ahlaselwe ngesikhathi enza umzungezo ojwayelekile kule ndawo, ngaseGa-Rankuwa, ngoLwesibili ebusuku.
"Babone imoto ebinamalambu angasebenzi base beyimisa, banikeza umshayeli ithikithi," esho.
"Kuthe kusenjalo, amaphoyisa ahlaselwa amadoda athushuke emizini eyakhelene nale ndawo."
Omunye wawo ube esedubula, kwalimala iphoyisa ekhanda.
"Amaphoyisa abe eseyaziphindiselela, kodwa izigelekeqe lezi zikwazile ukubaleka. Amaphoyisa abe esephuthumisa elilimele eLegae Clinic eMabopane," kusho uTleane.
Iphoyisa ebelilimele lishone ngemuva kokuhlinzwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISilo sixwayisa uZuma ngolwaseMangaungComment on this story
CELANI SIKHAKHANE
ISILO samabandla sidonse uMengameli Jacob Zuma ngendlebe ekutheni kumele aqinisekise ukuthi kuba nokuthula engqungqutheleni ye-ANC eqala ngesonto elizayo eMangaung futhi kumele amukele noma ngabe iyiphi imiphumela yokhetho.
Lokhu kwenzeke emhlanganweni weSilo samaBandla noZuma obusesigodlweni eNyokeni KwaNongoma ngeSonto ebusuku.
Kulo mhlangano uZuma ubezocela izinhlanhla futhi ezobikela noHlanga loMhlabathi ngohambo lwakhe lokuya eMangaung lapho i-ANC izobe ikhetha khona ubuholi futhi kucaciswa ukuthi ngabe uyalithatha yini ihlandla lesibili.
“Engifisa kwenzeke wukuthi njengomuntu ongumholi kuyomele wamukele noma ngabe hlobo luni lwemiphumela futhi uyithathe njengoba injalo ngoba lokho kuyobe kungasho ukuthi usungumuntu nje kodwa uyobe usaqhubeka nokuba ngumholi wabantu,” kusho iSilo.
Sekujwayelekile ukuthi uZuma ahambele iSilo uma kuzoba nemihlangano emikhulu yokukhetha ubuholi kwi-ANC njengoba nangesikhathi sengqungquthela yasePolokwane ngo 2007 wahambela esigodlweni kwaKhangelamankengane nalapho afakwa khona esibayeni ecelelwa izinhlanhla emadlozini esizwe samaZulu.
Ngaphandle kwalokho uZuma ubuye wabikela iSilo samabandla mayelana nokuphuthunyiswa kukaDkt Nelson Mandela esibhedlela.
ISilo sibe sesifisela uMadiba ukwelulama okuphuthumayo ukuze aphume esibhedlela ngoba isizwe sisamdinga futhi nabantu bemthanda.
Kwenzeka lokhu nje uZuma kuthe emasontweni edlule wahlaba emzini wakhe eNkandla ecela emadlozini.
UZuma uphinde wathembisa ISilo ukuthi uma ebuya eMangaung uzobuya azosibikela ngokwenzekile kanti uzophinde abe yingxenye yomthandazo omkhulu ozoba ngoDisemba 27 wokukhulekela isizwe nokuthelelana amanzi.
Kule ngqungquthela yaseMangaung uZuma uyimfivilithi njengoba enezifundazwe eziyisithupha ezimesekayo bese kuthi imbangi yakhe uMnuz Kgalema Motlanthe ongakaphumeli obala unezifundazwe ezintathu kuphela ne-ANCYL abamfuna kwesobuMengameli.
UZuma yena usekwa yi-ANCWL ne-ANC Veterans League nokuyinto ethathwa ngokuthi imbeka emathubeni okuthi alunqobe ukhetho.
Okunye okuvelayo ukuthi selokhu anqoba ukhetho ePolokwane uZuma ehlula uMbeki uhlale eqinisekisa ukuthi ngesikhathi esithile uyabuya azobikela Isilo mayelana negxathu aselihambile ngokwemisebenzi yeqembu nekahulumeni ekutheni kuthuthuke isizwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inkantolo ivune owaxoshwa eyothwasa
2012-10-19 10:04
Johannesburg - Ukungenelela kweNkantolo yokweDlulisa amaCala abaSebenzi kuholele ekutheni abuyiselwe emsebenzini owesifazane othi "ubehlushwa yidlozi", nowaphoqeka ukuthi ahlale ekhaya isikhathi esiyinyanga, ngaphandle kwemvume yomqashi.
Amajaji amathathu enkantolo, athe lesi sinqumo siyinto entsha, kusho umbiko wephephandaba iBeeld.
UJohannah Mmelodi wabe esesebenze kwaKievitskroon Country Estate, iminyaka eyisishiyagalombili, washiya phakathi umsebenzi wayothwasa, ngesikhathi ehamba wabe engavunyelwanga emsebenzini ukuthatha ikhefu.
Yize noma umqashi anqaba ukumnika ikhefu, washiya ngenkani incwadi ephuma esangomeni egunyaza ukuthi ayothwasa, incwadi yabe ichaza ukuthi "uhlushwa kambi ngabaphansi".
Esebuya emsebenzini, wabizelwa ngaphambi kwekomidi lokuqondisa izigwegwe, watholakala enecala waxoshwa.
UMmelodo wadlulisa icala lokuxoshwa kwakhe kwabakwa-CCMA, abathola ukuthi uxoshwe ngokungekho emthethweni, banquma ukuthi abuyiselwe emsebenzini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone ababili kugasela amaphoyisa eKenya
2012-10-15 16:35
Mombasa - Abantu ababili bashonile kwaphinda kwaboshwa umholi weqembu elizimele iMombasa Republican Council, kusho amaphoyisa aseKenya.
"Laba ababili abashonile kukholakala ukuthi bangamalungu eMRC, abanye abayishumi nambili bona baboshiwe,” kusho isikhulu samaphoyisa u-Aggrey Adoli, obuye waveza ukuthi kuboshwe umholi weqembu u-Omar Mwamnuadzi.
"Ababoshiwe bazothweswa amacala, kutholakale isibhamu esiyi-AK-47, endaweni yesehlakalo,” kuchaza u-Adoli.
Amaphoyisa agasele emzini kaMwamnuadzi, ekufikeni kwawo, laba abeseka lo mholi, bashintshane ngenhlamvu namaphoyisa.
Umholi womphakathi uSalim Changu, obesolwa ngabeMRC ukuthi usebenzisana namaphoyisa, ugwazwe wabulawa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bazosakaza isikhangisi seNando's
2012-06-21 12:00
Johannesburg - Isiteshi sikamabonakude esikhokhelwayo iTopTV ithi yona izosisakaza isikhangisi sakwaNando’s esithole ukugxekwa sadutshwa nangeminye imithombo yezokusakaza.
Umkhulumeli weTopTV uJean Meyer uthe kunomqondo omuhle oqukethwe yisikhangisi, uthi babashayela ihlombe abakwaNando’s ngokukwazi ukukhuluma ngezinto abaningi abasabayo ukukhuluma ngazo, kubika iSowetan.
Isikhangisi ekuthiwa sicwasa ngokwamazwe, siqala ngokuveza abantu abaningi beqa uthango benganela kuleli laseNingizimu Afrika.
Kube sekuzwakala izwi lithi: “Uyazi yini engalungile ngeNingizmu Afrika? Yinina bantu bokufika.”
Bonke abantu babe sebenyamalala emoyeni kusale kuphela uhlanga lwamaKhoisan, umlisa osalayo ube esephawula athi: "Angiyi ndawo nasifica sivele sikhona.”
Imithombo iSABC, M-Net, DStv ne-e-tv yanqaba ukudlala lesi sikhangisi.
Umkhulumeli weSABC uKaizer Kganyago, utshele iphephandaba iCape Times wathi isikhangisi sigqugquzela ukuhlaselwa kwabokufika.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Baningi abazodinga impesheni - Gordhan
2012-10-25 16:12
Cape Town - Bangaphezu kwesigidi abantu bakuleli abazobe sebethembele kuhulumeni ukuthola imali yokuziphilisa eminyakeni emithathu ezayo, ngokusho kukaNgqongqoshe wezeziMali, uPravin Gordhan.
Ethula isabelomali saphakathi nonyaka ka-2012 ePhalamende, uthe isibalo sabathola isibonelelo sikahulumeni sizonyuka sifinyelele ku-17.3 million ngo- 2015/16.
Okwamanje bangaphezulu kuka-16.1 million abantu abathola isibonelelo, ngokusho kwamabhuku, isibalo sezingane ezithola isibonelelo yisona esizonyuka kakhulu.
Balinganiselwa ku-12.2 million abazali abazobe bethembele emalini yesibonelelo sikahulumeni ukunakekela izingane zabo.
Isibalo sabathola impesheni yabadala namaqhawe ezempi, simi ku-2.8 million okwamanje, kanti sizonyuka sibengaphezulu kancane kuka-3 million eminyakeni emithathu ezayo.
Ngaso leso sikhathi, isibalo sabakhubazekile baseNingizimu Afrika abaphila ngesibonelelo sizokwehla sibe ngaphansi kuka-1.1 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuphawulwe ngenkundla yaseMbombela
2013-01-31 12:03
Johannesburg - Umphathi weMbombela Stadium uRoelf Kotze uthi isimo sezulu esingesihle esibonakale kule ndawo muva nje yisona sizathu esenze isimo senkundla yaseMbombela singagculisi.
Le nkundla eseNelspruit, kukhulunywa kabi ngayo kulandela ukuba amaqembu abedlala kuyona, njengoba kuqhubeka imidlalo yeAfrican Cup of Nation, eyigxekile njengoba ifakwe isihlabathi.
Ukapteni weTogo u-Emmanuel Adebayor ushiye angalazi ngoLwesithathu ebusuku ngesimo senkundla, wathi: “ ukukhuluma iqiniso nje, ukudlala enkundleni enjena kuyaliphoxa izwekazi lethu lase-Afrika, ikakhulukazi njengoba le midlalo iboniswa emazweni omhlaba.”
IKickOff.com ithintane noKotze, obe esechaza ukuthi kungani inkundla ibenjena.
"Sibe nezimvula ezinamandla ezingalinganiselwa ku-250 mm ngoDisemba28 ngakho inkundla yaba namaxhaphozi, okunzima ke ukuwaqeda ngesikhashana ezincane. Inkinga ukuthi ngeke sikwazi ukusebenzisa imithi yakhona ngoba asifuni ukubulala utshani,” usho kanje.
"Ngakho kudingeke kusetshenziswe kuqala ezinye izindlela zokuzama ukuqeda ubumanzi benkundla ngokuthi sifake isihlabathi ukuze inkundla yome. Kodwa kuthe ngemuva nje kwalokho kwalandela enye imvula nayo engu-250 mm, okusho ukuthi kunethe imvula engu-500 mm esikhathi esifushane. Konke lokhu kube yimbangela ekudalekeni kwale nkinga,” ephetha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe 187 embhikishweni waseSasolburg
2013-01-22 08:34
Johannesburg - Amaphoyisa abophe abantu abangu-187 ngesikhathi kunesiteleka lapho izakhamuzi zilwisana khona nokufakwa ngaphansi komunye umasipala eSasolburg, kusho amaphoyisa aseFree State ngoLwesibili ekuseni.
UConstable Peter Kareli uthe leli yinani labantu asebeboshiwe kusukela kuqale lo mbhikisho ngeSonto.
Akubikwanga zigameko ngoMsombuluko ebusuku njengoba amaphoyisa esiqaphe ngeso lokhozi isimo.
Izakhamuzi zimelene nezinhlelo zokuhlanganisa iSasolburg noMasipala waseNgwathe, nongaphansi kwaseParys.
NgoMsombuluko, ababhikishi bashise amaloli amabili kwalimala namaphoyisa amabili ngesikhathi bewahlasela emotweni yawo, nebibhajwe odakeni.
Kusetshenziswe izinhlamvu zenjoloba ukuhlakaza isixuku.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izinja zisho ukumqeda umsebenzi
2011-05-30 07:18
Johannesburg - Umsebenzi wasemakhishini usole umqashi wakhe ngokungamlamuleli ngesikhathi edliwa izinja zakhe ezintathu nathi uyazazi umqashi ukuthi ziyingozi, kubika iphephandaba iSowetan ngoMsombuluko.
"Bengicabanga ukuthi izinja zizongibulala," kusho uLerato Masemola ekhuluma esembhedeni wasesibhedlela iKopanong Hospital ngaseVereeniging nalapho elashwa khona kulandela ukuthi izinja zimlume emlenzeni.
Kodwa umqashi wakhe uRudi noKarin Reinecke bathe ngeSonto, uMasemola ulimale ngesikhathi ezama ukweqa uthango lwabo oluphakeme.
"Ngesikhathi inja ingiluma ngiye ngamemeza ngoba ngifuna usizo kodwa bama nje bangibuka," kusho uMasemola.
- SAPA


text:
Bakhala ngezidumbu eseziduve iminyakaComment on this story
BONISWA MOHALE
BANGASE bathwale kanzima abantu abashonelwe ngabantu ezingozini njengoba besabisa ngokhukhulelangoqo wesiteleka abasebenzi abahlinza izidumbu emakhazeni amakhulu kahulumeni kuGale Street, eThekwini abakhala ngomphathi wabo abathi ubaphoqa ukuthi bahlinze izidumbu ezonakele ezinye zazo eseziduve kulama khaza kusukela ngo-2010.
Bathi baphoqwa ukuthi izidumbu bazigeze baphinde bazihlinze ukuze odokotela bezothola imbangela yokufa komuntu ngamunye.
Bathe akusikhona ukuthi bayanqaba ukusebenza kodwa inkinga yabo wukuhlinza izidumbu ezonakele okungaziwa ukuthi zizongcwatshwa nini. Bathe ukuhlinza lezi zidumbu kubeka impilo yabo engcupheni yokuthola isifo sofuba nezinye izinkinga kwezempilo.
Abasebenzi bathe ngokujwayelekile izidumbu zihlala izinyanga eziyizithupha bese kuthi uma zingalandwa zingcwatshwe wuhulumeni kodwa bayaxakeka yilezi esezihlale iminyaka emithathu.
Izolo ithimba leSolezwe lihambele amakhaza lizenza abantu abafuna isidumbu esaduka ngo-2010. Lifike kuphuma izimoto zabangcwabi abehlukene abanye benezimoto ezibhalwe ukuthi basebenzela ePinetown naseSiphingo.
Unogada obesesangweni uthe izimoto bezigcwele amabhokisi anezidumbu zango-2010 ebeseziyongcwatshwa wuhulumeni.
Ngesikhathi lifika ngaphakathi indoda, esiligodlile igama layo, iqale yavuma ukuthi kukhona izidumbu ezikhona kodwa washeshe waziphikisa ngemuva kokungenelela kozakwabo abathe izidumbu ebezihanjiswa ngezangoNovemba noDisemba nyakenye.
Bakhwele badilika kunogada bathi ukhuluma into angayazi ngoba yibo omabhalane.
“Uma ningafika nemininingwane ephelele yalo muntu enimfunayo, singanibhekela uma afika la emakhazeni,” kusho le ndoda.
Ngaphakathi imindeni ebizobheka izidumbu zezihlobo ibilinda isikhathi eside ngenxa yokuthi bekungaqondakali ukuthi kwenzekani, abasebenzi bebeshayana ngamakhanda bengazi ukuthi bayingenise yini emafrijini lapho kugcinwe khona izidumbu.
UMnuz Zola Saphetha, uNobhala weNational Education, Health and Allied Workers’ Union (Nehawu), inyunyana yabasebenzi basemakhazeni uthe uthumele ithimba eliyophenya ngesimo esishiwo ngabasebenzi.
“Okusiphatha kabi wukuthi lolu daba seluke lwabikwa ngaphambilini kodwa kwangenzeka lutho. Sizwe kuthiwa namhlanje uNgqongqoshe ubehambele khona emakhazeni. sinethemba lokuthi uzolungisa. Uma kungalungi lutho amalungu ethu azogodla amandla awo,” kusho uSaphetha.
Ngonyaka odlule abasebenzi baku-Gale Street bateleka bekhala ngomphathi obaphethe ngesandla sensimbi namaholo angagculisi. lokhu kwadala ukuthi abantu bahlehlise imingcwabo. UMnuz Sam Mkhwanazi wezokuxhumana eMnyangweni wezeMpilo KwaZulu-Natal uthe bazokhipha isitatimende namhlanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ukhale ngaphansi ecaleni u-Okah
2013-01-21 14:03
Johannesburg - Lowo ongumshokobezi nodabuka eNigeria uHenry Okah utholakale enecala lokuba ngungqondongqondo esigamekweni lapho izimoto ezimbili ezazihlohlwe ngamabhomu zaqhuma e-Abuja, kusho iNkantolo eNkulu yaseGoli ngoMsombuluko.
Ethula isinqumo kuleli cala, iJaji Neels Claassen uthe uMbuso ukwazile ukuletha ubufakazi obutshengisa ukuthi impela u-Okah unecala.
UClaassen uthe ukuhluleka kuka-Okah ukwethula ubufakazi kusho ukuthi ubufakazi abuphikiswa muntu.
Kulesi sigameko kwashona abantu abangu-12 kwathi abangu-36 balimala, ngo-Okthoba 2010 lapho iNigeria yayigubha khona usuku eyathola ngalo uzimelegeqe.
Kuthiwa uhola iMovement for the Emancipation of the Niger Delta, neyaphumela obala ngalokhu kuhlasela.
Utholwe enecala lokuzihlanganisa nezigameko zobushokobezi, ukwakha itulo lobushokobezi, ukudiliva nokucupha amabhomu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izikhalo oJub Jub begwetshwa engu-25Comment on this story
INTATHELI YESOLEZWE
BAGWETSHWE iminyaka engu-27 bebhadla ejele oMolemo “Jub Jub” Maarohanye nalowo abebekwe naye icala lokubulala uThemba Tshabalala eNkantolo yeMantshi yaseProtea.
Yethula isigwebo iMantshi, uMnuz Brian Nemavhidi, ithe akekho umuntu osile obengaba nozwelo ngokwenziwa ngababoshwa.
“Enakwenza kukhombisa ukuthi aninandaba nhlobo nemithetho yomgwaqo. Akekho umuntu ongaba nozwelo kini ngoba nazidalela nina utalatiya,” kusho uNemavhidi.
Le nkantolo igwebe laba iminyaka engu-20 ngamacala okubulala, iminyaka emine ngecala lokuzama ukubulala, unyaka owodwa ngecala lokubekelelana ngezimoto, unyaka ngecala lokushayela budedengu nowodwa kwelokusebenzisa izidakamizwa.
“Nobabili noma-ke ngamunye nasebenzisa izidakamizwa maqede nayogijima emgwaqweni womphakathi ngezimoto budedengu,” kuqhuba uNemavhidi.
Uthe ngenxa yalokhu ababoshwa bazwise umphakathi ubuhlungu futhi badala ukuthi kuchitheke eningi imali.
Uthe ngeke akwazi ukucisha lokho osekwenzekile kodwa wagcizelela ukuthi wayengaqondile ukwenza ingozi. Imindeni yabashonelwa ibihleli inomunyu enkantolo kanti unina womunye wabashona ukhihle isililo phakathi enkantolo ngemuva kokuphuma kwesigwebo. Ngaphambi kokukhishwa kwesinqumo uMaarohanye unikezwe ithuba lokuzikhulumela.
“Umuzwa wokuba necala ubulokhu ungidla ngaso sonke isikhathi,” kusho uMaarohanye.
Utshele inkantolo ukuthi akugcini nje ngokuthi akhumbule okwenzeka ngaleliya langa kodwa novalo luhlala lumkhungethe.
Kule ngozi kwashona abafundi abane okungoPrince Mohube, Mlungisi Cwayi, Andile Mthombeni noPhomello Masemola. Abanye ababili nguFrank Mlambo noFumani Mushwana balimala kanzima.
UMaarohanye noTshabalala batholakale benecala ngo-Okthoba. Benza ingozi bencintisana ngejubane ngamaMini Cooper eProtea Glen, eSoweto ngoMashi 8, 2010. Babekade besebenzise izidakamizwa notshwala ngelanga lesigameko.
Ezikhulumela uMaarohanye uthe ubenesifiso sokuxolisa emindenini yabashona kodwa kwasho khona ukuthi ithuba akazange alinikwe ngoba uyazi ukuthi wabadalela ubuhlungu obesabekayo.
Ebuzwa ngummeli wakhe ukuthi kunjani ukuba sejele uMaarohanye uthe: “Kunzima. Angazi ngingachaza ngithini ngengibhekene nakho lapha phakathi.”
Bobabili uMaarohanye noTshabalala babhadle ngaphakathi ejele kanti ngesikhathi sokuloba izolo bekungakacaci noma bazosedlulisa yini isinqumo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sengathi angadedelwa uPistorius - Umqeqeshi
2013-02-22 12:04
Pretoria - Umqeqeshi womsubathi wakuleli okhubazekile u-Oscar Pistorius uhlalele ethembeni lokuthi lo mgijimi wama-Olympic anganikezwa ibheyili ngoLwesihlanu.
"Sibona kukuhle ukuthi iqiniso lihlale obala kanti singathanda ukuthi abuyele ekhaya," kusho u-Ampie Louw, ngaphambi kokuqhubeka kwesicelo sebheyili kaPistorius eNkantolo yeMantshi yasePitoli.
"Okwamanje yilokho okuseqhulwini," esho.
Akakwazanga ukuphawula ngokuthi ngabe uPistorius uqhuba kanjani njengoba engakaze amvakashele, embona enkantolo kuphela.
UPistorius usolwa ngokubulala intombi yakhe, uReeva Steenkamp, ngoFebhuwari 14 emzini wakhe.
UPistorius uyaphika ukuthi wamdubula ngamabomu uSteenkamp, njengoba ethi wayecabanga ukuthi yisigebengu.
Ebuzwa ngokuthi umbona enjani uPistorius, uLouw uthe: "Udangele, udangele kakhulu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sidinga ukuhamba ngegiya elilodwa - De Sa
2012-11-09 12:02
Johannesburg - I-Orlando Pirates kumele ibe nozinzo ithole indlela ezodlala ngayo, ngokusho komqeqeshi uRoger de Sa, uma ifuna ukuvikela isicoco sayo sePremiership.
Iqembu likaDe Sa lizimisele ngokuzibonakalisa uma selihlangana neFree State Stars e-Orlando Stadium ngoMgqibelo ebusuku ngemuva kokubhaxabula iMamelodi Sundowns ngoLwesithathu.
"Asihambi ngegiya elilodwa, kanti lokho kuyinkinga enkulu,"
kusho uDe Sa, nowathatha izintambo zokuqeqesha amaBhakabhaka ngoSepthemba ku-Augusto Palacios.
"Sidlala ngendlela engafani ngakho ngithemba ukuthi uma sesihlangana neFree State Stars sizokwenza okuhlukile.
"Asithembe ukuthi ukuzethemba kwethu kuzobe kungakashabalali."
UDe Sa uvumile ukuthi iPirates kuzomele isebenze ngokukhulu ukuzikhandla ngempelasonto.
IPirates isendaweni yesibili ohlwini lweligi ngamaphuzu angu-17.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunokuthula KwaMashu - Amaphoyisa
2012-12-05 12:03
Durban - Kunokuthula elokishini laKwaMashu, esigcemeni sakwa-A, ngemuva kokuthi kubanjwe ukhetho lokuchibiyela ngoLwesithathu.
Okhulumela amaphoyisa uLieutenant Colonel Vincent Mdunge uthe akukho zigameko ezibikiwe ezihambisana nodlame lwezombusazwe.
Alinganiselwa ku-133 amaphoyisa abetshalwe ku-Ward 39, ohlaselwe yizigameko zokubulana phakathi kwabalandeli beNkatha Freedom Party nabeNational Freedom Party.
Amaqembu abhekane ngeziqu zamehlo kusukela ngenyanga ka-Agasti, okungenani ayisihlanu amalungu e-IFP asebulewe, kwabulawa nendodana yomholi we-NFP.
I-ward ibiphethe yikhansela leNkatha uThemba Xulu, owabulawa kwatholakala isidumbu sakhe eNanda, mhlaka-7 Okthoba.
UXulu wabe ekade ethunjwe emzini wakhe, ezinsukwini ezimbili ezedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kulimale abane kuba nokuqhuma ePhoenix
2013-02-22 16:14
Durban - Abantu abane balimele esehlakalweni sokuqhuma kwegesi esenzeke ethempelini elisePhoenix, enhla nedolobha laseThekwini, kusho abahambisa usizo oluphuthumayo.
Okhulumela abakwaNetcare 911 uChris Botha uthi abantu ababili basesimweni esibucayi wathi abanye ababili bathole ukusha kanzima.
UBotha uthi abantu abalimele bebepheka ngaphakathi ethempelini elikuLongcroft Drive, ngesikhathi kwenzeka ukuqhuma ngezithuba zawo-11.38am.
Ngesikhathi kutheleka abahambisi boziso kanye nezicishamlilo, bafike abalimele sebekhishelwe ngaphandle, laba bathuthelwe esibhedlela esiseMhlanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Isihluku kubulawa izithandani phambi kwezingane
2012-12-12 12:02
Newcastle – Izithandani esezikhulile zidutshulwe zabulawa phambi kwezingane ezimbili ekhaya lazo eMadadeni ngoLwesibili ekuseni.
Indoda eneminyaka engu-64 ubudala kanye nowesifazane, 58, bebelele emzini wabo ose-Extension Three ngezithuba zabo-03:00 ngesikhathi kutheleka ngaphakathi amadoda angaziwa.
Izingane ezimbili bezilele ngaleso sikhathi zavuswa ngumsindo, zibhekile izingane, la balisa badonse izibhamu badubula indoda yomuzi ekhanda nasesifubeni.
Intombazane eneminyaka engu-12 ubudala ivalwe ubuso ngethawula ngesikhathi izama ukumemeza icela usizo. Umfana oneminyaka eyishumi ubudala yena uzame ukususa isigebengu esisodwa ngokuthi asilume kodwa bamhlula ngamandla, wabaleka waphindela ekamelweni ngesikhathi sebedubula owesifazane emhlane nasethangeni.
La balisa abazilimazanga izingane.
Ngemuva kokuba izigebengu sezihambile, izingane ziphuthume kamakhelwane, base bethinta amaphoyisa.
Lesi sigameko kubonakala sengathi bekungukubulala okuhleliwe njengoba kungebiwanga lutho endlini, kusho iphoyisa litshela iThe Mercury.
Iphephandaba iThe Mercury alikwazanga ukuxhumana nezihlobo zezingane ukuthola ukuphawula njengoba amaphoyisa abesazama ukuthintana nazo.
Okhulumela amaphoyisa uCaptain Thulani Zwane ukuqinisekisile lokhu kubulala.
Lezi zingane kukholakala ukuthi zingabazukulu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
'Indoda yembazo' ikulungele ukuthetha icala
2012-02-24 13:34
Durban - Kuvele ukuthi lowo owayengumdlali wamaBlue Bulls uPhindile Ntshongwana uphile saka emqondweni kanti futhi ukulungele ukuthetha amacala abhekene nawo, kulalele iNkantolo eNkulu yaseThekwini ngoLwesihlanu.
"Inkantolo ithole umsolwa ekulungele ukuthethwa kwecala lokubulala abekwe lona," kusho iJaji Kate Pillay.
UNtshongwana ubhekene namanye amacala okuzama ukubulala, ukuthumba nokudlwengula.
NgoJanuwari, udokotela wezengqondo uDkt Soobian Moodley wethula ubufakazi wathi uNtshongwana akatshengisi zimpawu zokuthi unokuphazamiseka emqondweni.
"Ngokujwayelekile, akuvamile ukuthi abantu abagula ngale ndlela babe nodlame."
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Yenze kahle kakhulu iGauteng ku-matric
2013-01-03 07:40
Johannesburg - Abafundi bakamatikuletsheni baseGauteng yibo abaphase ukwedlula abanye abafundi kwezinye izifundazwe, njengoba kuphase isibalo esingu-83.9%.
I-Eastern Cape ibe nesibalo esiphansi kakhulu, esingu-61.6%, kulandele iLimpopo ngo-66.9%, kube yiMpumalanga ngo-70%, kube yiKwaZulu-Natal ngo-73.1%, iNorthern Cape ibe ku-74.6%, eFree State isibalo sibe ku-81.1%, bese eNorth West sibe ku-79.5%.
Kube nokwehla okuncane eWestern Cape uma kuqhathaniswa nango-2011, njengoba izibalo zazimi ku-82.9% kanti kulo nyaka ziku-82.8%.
Izibalo ezihlanganisiwe zithi bangu-73.9% abafundi abaphasile, kusho uNgqongqoshe woMnyango weMfundo eyiSisekelo u-Angie Motshekga.
Ngonyaka owedlule kwaphasa abafundi abangu-70.2%.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubulawe izintandane zaseKZN
2011-12-22 12:52
Durban – Abesilisa abathathu babulale izintandane, badubula balimaza nendodana yabo eBurbreez, eTongaat ekuseni ngoLwesine, kusho amaphoyisa waKwaZulu-Natal.
"Usomabhizinisi odumile, uBalaram Reddy, 56, nomkakhe, uMaliga Reddy, 52, badutshulwe babulawa ngesikhathi besalele," kusho okhulumela amaphoyisa, uColonel Jay Naicker.
Indodana yabo, uNivashin Reddy, 27, idutshulwe emqolo, wagwazwa.
Usesimeni esibhucayo esibhedlela.
"Kuthiwa uBalaram, uMaliga noNivashin bebelele ngesikhathi kungena abesilisa abathathu ekhayeni labo, babahlasela."
Omunye womndeni obesekhaya ngesikhathi bekhona akahlaselwanga.
UNaicker uthe amaphoyisa ayaluphenya loludaba.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Bathukile ngesigwebo sikaSensai
2012-12-06 12:03
Johannesburg - Ngemuva kwesikhathi esingunyaka ezikhalela enkantolo, ethi umkakhe nguye ombheca ngamacala okunukubeza ngokocansi, uSensai waseFourways, ugcine egwetshwa unyaka owodwa, eboshelwe endlini (house arrest), ngamacala okunukubeza ngokocansi abafundi bakhe abangu-11.
Isigwebo lesi sibashiye bekhexile abemindeni yezingane ezanukubezwa, kanjalo nabezinhlangano zamalungelo.
IMantshi uSyta Prinsloo uphinde wagweba uPeter Foyn, wathi kumele asebenzele umphakathi ngaphandle kweholo, asebenze amahora angu-20, esikhathini esiyiminyaka emithathu.
Kuthiwa isigwebo sikaFoyn sesekwe ukuvuma kwakhe icala, akwenze ngenyanga eyedlule.
Lona wathintathinta izingane ezineminyaka yobudala elinganiselwa kwisishiyagalombili.
“Into elungile oyenzile ukuthi ukhulume iqiniso. Uvikele izingane ekutheni zilokhu ziphekwa ngemibuzo. Lokho kuzozisiza," kusho uPrinsloo.
“Ngabe kufanele ukuthi sibonge ukuthi uvume icala?” kubuza omunye wabazali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Badingise oseqede imizi eyishisaComment on this story
NOKUBONGWA PHENYANE
Ebika Ezinqoleni
SEKUQUBUKE indida emphakathini waKwaDlovinga, Ezinqoleni ngemuva kokusha kwemizi eyisikhombisa okuthiwa ishiswe yintombazane yasendaweni okungaziwa ukuthi lesi senzo isenziswa yini.
UNtombikhona Zangwa (21), nonina uNksz Sibongile Zangwa batitinywe wumphakathi baxoshwa ngemuva kokusolwa ngokushisa umuzi wakwaMqadi okuzalwa kuwo usomabhizinisi waseMlazi uMax Mqadi, weMax’s Lifestyle.
Lezi zigameko ezenzeka ngezinsuku ezahlukene kuleya ndawo, sezishiye abantu bakhona bethukuthele njengoba ingaziwa imbangela yokushiswa kwemizi yabantu.
Le ntombazane okuthiwa izivumele yona ngesikhathi ihlaselwa wumphakathi ukuthi isuke ithunywe ngunina ukuthi iyoshisa imizi yabantu abahlukene kule ndawo.
Esigamekweni esenzeke ngeledlule lapho kushiswe khona umuzi wakwaMqadi, kusolwa ukuthi uNtombizikhona ungene kulo muzi kungekho muntu njengoba ogada khona ubesavakashele abangani bakhe.
UMnuz Sibonelo Cele ohlala kwaMqadi uthe umbonile uNtombikhona edlula kodwa wacabanga ukuthi uya komunye umuzi kwamalume wakhe oseceleni kwalapho ehlala khona.
“Le ngane ithungele izindlu ezimbili lapha ekhaya kwasha yonke into akade iphakathi. Mina ngizwe ngabantu akade ngihlezi nabo bengitshela ukuthi angibheke nayi le ngane iphuma ekhaya ngathi sisamangaliswe yilokho ngabona ngezindlu sezisha ubuhanguhangu sathi sifika sathola kungasangeneki,” kusho uCele.
Uthe umangele kakhulu ngoLwesithathu sekuphinda kukhalwa ngale ntombazane sekusha omunye umuzi wakwaCele.
UNksz Sanelisiwe Cele wakomunye umuzi okushiswe khona kule ndawo uthe wayehlezi naye uNtombikhona wathi esehamba wezwa ngabantu sebembiza bemtshela ukuthi nayi indlu isha kubo.
“Mina angazi ngizothi unathonya lini uNtombikhona ngoba wafika la ekhaya izinsuku ezintathu zilandelana ngingamnaki kodwa nginokusaba nokwathi esenyamalele ngingazi uyephi ngezwa ugogo engibiza ethi kuyasha embhedeni owawusendlini yakhe sawucisha,” kusho uSanelisiwe.
Uthe nangosuku olulandelayo wafika wezwa sekuthiwa kuyasha kwenye indlu nakhona bawucisha umlilo kodwa ngosuku lokugcina afika ngalo washisa endlini enkulu la kungaphumanga khona lutho.
“Umlilo uma usuke waqala kuba nzima kakhulu ukuwucisha ngendlela osuke unamandla ngayo,” kuchaza uSanelisiwe.
Elinye ilungu lomphakathi kule ndawo elingathandanga negama lalo lithe like lahlangana nalo wesifazane njengoba adingiswa wamtshela ukuthi usazobuya azoqhubeka la agcine khona.
Uthe lo wesifazane uma bembuza ukuthi ukwenzelani lokhu akaphumeli obala.
Amaphoyisa aKwaZulu-Natal asiqinisekisile lesi sigameko njengoba ethe lo wesifazane usagcinwe esiteshini samaphoyisa kuleya ndawo ngemuva kokuthi ehlaselwe wumphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isikhalo ngezingane ezizala zisezincaneComment on this story
LUNGI LANGA
UKUZALWA kwezingane ngoKhisimusi sekugqamise ukwanda kwesibalo sezingane ezizala zisezincane njengoba kuvele ukuthi nakulo Khisimusi ziningi izingane ezizalwe ngabesifazane abasebancane.
UMnuz Sam Mkhwanazi woMnyango wezeMpilo KwaZulu- Natal, uthe ziyakhathaza izibalo zamantombazane asemancane athola izingane, kulandela ukuvela kwesibalo sezingane ezizalwe ngoKhisimusi.
Uthe uNgqongqoshe wezeMpilo KwaZulu-Natal, uDkt Sibongiseni Dhlomo, usezwakalise ukukhathazeka ngokwanda kwezingane ezikhulelwa zincane. Uthe ezinganeni ezingu-209 ezizalwe ngosuku lukaKhisimusi, zingu-42 ezizalwe ngomama abaphakathi kweminyaka engu-14 no-19.
UMkhwanazi uthe okubi kakhulu ukuthi izingane eziyisishiyagalolunye kulezi bekungezomama abaphakathi kweminyaka engu-14 no-16.
Ezingu-33 bekungezomama abaphakathi kweminyaka engu-17 no-19.
Uthe yize zingekho izibalo ezikhombisa ukwenyuka nokwehla kwesibalo sezingane ezizala zisencane, izibalo abanazo zalo nyaka ziveza ukuthi kuyinkinga ukukhulelwa kwamantombazane asemancane.
“Kuyakhathaza kakhulu lokhu ngoba lezi zingane zisezincane kakhulu ukuthi sezingaba ngabazali. UNgqongqoshe usaqhubeka nomkhankaso wokuqwashisa ngokwanda kwezigameko zokukhulelwa kwezingane ezincane. Okunye okuvelayo ukuthi zikhuleliswa ngabantu abadala abasuke beganga ngazo,” kusho uMkhwanazi.
Uthe yize lesi sifundazwe siphumelela ekwehliseni amazinga omama abashona bebeletha, sizoqhubeka sibe nenkinga uma kwanda izingane ezithola abantwana zisezincane ngoba iningi lazo aziyi emitholampilo futhi ziyakufihla ukukhulelwa kwazo.
Phezu kwalokhu iningi lazo lidinga ukuthi zithole nesibonelelo sikahulumeni ngoba obaba bezingane bagcina bezilahlile.
Uthe uDhlomo ufisa bonke abaholi bomphakathi basize ekulweni nokwanda kokukhulelwa kwezingane ezincane.
Ezinganeni ezizalwe e-KZN zingu-95 ezabafana kanti zingu-114 ezamantombazane.
NgoKhisimusi uDhlomo uvakashele esibhedlela iMahatma Gandhi Memorial lapho okuzalwe khona izingane ezinhlanu. EGauteng khona zingu-69 izingane ezizalelwe ezibhedlela eziyisikhombisa zesifundazwe.
UNgqongqoshe wezeMpilo eGauteng uMnuz Hope Papo ovakashele lezi zibhedlela ubongele abazali bezingane wase ebonga nabasebenzi bezibhedlela ngokusebenza kwabo kanzima ngalesikhathi samaholidi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
User:Nickshanks
Umnumzana Nicholas George Shanks wazalelwa mhlaka 1 May ngo 1981 esibhedlela sase Queen's Medical Centre esigabeni edolobheni lase Nottingham. Ubaba wakhe yena udabuka eScotland, unina udabuka eHungary. Umnumzana Nicholas wakhulela e West Bridgford wase qhubekela phambili waya enuvesi yase Hertfordshire lapho enza khona izifundo ze astrophysics, eseleminyaka elitshumi lasitshiyangalombili, wahlala edolobheni lase Hatfield.
Okwamanje ungumkhokheli we Cognition Games Ltd, njalo uloba amasoftware e Apple Macintosh njalo uqeda isikhathi sakhe ebala izindaba ku BBC news njalo efunda indimi ezehlukeneyo. Ngaphandle kokufunda indimi, i astrophysics kanye lama computers okunye akuthandayo kugoqela, archaelogy, palaentology, paleonthropology, human le robotic spaceflights, terraforming, omama, lokuzamazama komhlaba, lezinye nje izinto ezinenginengi. Kwezomculo uthanda abahlabaleli abgoqela u Bruce Springteen, The Police, Die Prinzen, Chris Isaak, Jefferson Airplane, Peter Gabriel, The Steve Miller Band, le U2 labanye abanengi.


text:
I-ANC ikhala nge-Agang SA ‘ezodala inkinga’Comment on this story
INTATHELI YESOLEZWE
UNOBHALA-Jikelele we-ANC, inhlangano elisha lezepolitiki elisungulwe nguDkt Mamphela Ramphele akukho okutheni ngalo kodwa lizodala izinkinga nokuphazamisa inqubekela phambili yeNingizimu Afrika.
UMantashe ukhulume kanje ngemuva kokuthi uDkt Ramphele ememezele kwabezindaba ukuthi usungula inhlangano ezoba wumkhomba ndlela obheke kwezombusazwe i-Agang SA.
“Okusikhathazayo wukuthi ngesikhathi kusabalala izindaba zalenhlangano umnikazi wayo kwavela imibiko yokuthi useMelika uyofuna uxhaso lwezimali. Ngakho lolu hlobo lwezimali indlela oluqhamuka ngayo lusuke lungezile kuhulumeni kodwa eqinisweni lusuke luzosetshenziswa ukuphazamisa uhulumeni,” kusho uMantashe obecashunwa yi-SABC.
UDkt Ramphele uthe inhlangano ixhaswe ngabantu bakuleli ngemali, wathi akukho mali ayithola emazweni angaphandle.
“Inhloso yokusungulwa kwe-Agang nomongo wabantu bakuleli okusho ukuthi nezimali zivela kubo futhi baphinde bayeseke,” kusho uDkt Ramphele obecashunwa ohlelweni lwezindaba lakwa-SABC, iMorning Live ekuseni izolo.
Le nhlangano bese kunesikhathi kuqagulwa ngalo kodwa uDkt Ramphele engaphumeli obala. Ugcine eyimemezele ngoMsombuluko.
Nokho okudida abantu wukuthi uthi akukabi yinhlangano yezepolitiki kodwa yinhlangano eseyisitebhisi esibheke kwezombusazwe.
Okunye okuvelayo ngalo wukuthi abantu abaphambili kuleli qembu yizingcithabuchopho ezifana noMnuz Moeletsi Mbeki odume ngokugxeka uhulumeni.
Ngonyaka odlule uDkt Ramphele uhambele eMelika lapho ayekhuluma khona eBrown University.
Ebuya lapho wayesha amashushu ethi uhlangane nabantu bakuleli emcimbini ayewuhambele.
Ngemuva kwalokho waya e-Australia nakhona wabuya esenegugu lokuthi ubone abantu bakuleli abazigqajayo ngokuba ngabaseMzansi.
Abahlaziyi abaningi babe nemibono eyahlukene njengoba uSolwazi Steven Friedman ecashunwe ethi uyakweshwama lokhu okushiwo nguDkt Ramphele kokuthi akukabi yinhlangano yepolitiki le kodwa kuseyinhlangano nje ewuhlahlo olubheke kwezombusazwe.
USolwazi Somadoda Fikeni uthe bekufanele uDkt Ramphele acacise zisuka nje umehluko okhona kunhlangano yakhe nalezi ezinye ezivele zikhona kuleli.
UMnuz Prince Mashele yena uthe akukho okusha ngenhlangano kaDkt Ramphele ngoba konke obekusenkulumeni yakhe akunamehluko kodwa usake wakuzwa phambilini kwezinye izinhlangano.
UMnuz Aubrey Matshiqi uhambe emazwini ozakwabo wathi akazange akujabulele ukusungulwa kwale nhlangano ngoba akukho okusho uDkt Ramphele aqhamuke nakho.
IYoung Communist League ithe uDkt Ramphele uhluleke wancama ukudala izinguquko ngesikhathi esaphethe e-University of Cape Town, naseWorld Bank nasemayini iGold Field lapho abenezikhundla ezibalulekile khona abantu basaxhashazwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ibanjwe nesibhamu inyanga iyobethelaComment on this story
LUNGI LANGA
IBANJWE nesibhamu ilungiselela ukuyobethela umuzi inyanga eneminyaka engu-35 yaseFolweni.
Le nyanga ibanjwe izolo ekuseni iyohlangana nomuntu obefuna iyoqinisa umuzi ngoba bezoba nomcimbi womhlonyane ngempelasonto.
Iboshwe emuva kokuthi amaphoyisa ebone amadoda amane ephethe izikhwama ezisolisayo ase ecela ukubheka okuphakathi.
Kuthiwa inyanga isuke eFolweni ekuseni ngoba ithi iyohlangana nowesilisa (27) waKwaMakhutha obezokwenza umcimbi wokukhulisa udadewabo ngempelasonto.
Bahlangane eThekwini ngoba inyanga ithi ifuna ukuthenga umuthi omhlophe obuzosetshenziswa ngesikhathi iqinisa umuzi.
Inyanga iboshwe nabanye abalisa ababili emuva kokuthi omunye wabo ebalekile. Omunye wabalisa ababoshwe nayo utholakale nezinhlamvu zesibhamu.
Okhulumela amaphoyisa eDurban Central, uCaptain Khepu Ndlovu, uthe laba baboshwe emuva kokuthi amaphoyisa abeqaphe isimo eThekwini njengoba kuza amaholidi ebone bephethe izikhwama ezisolisayo.
“Ukubanjwa kwabo kukhombisa ukuthi baningi abanye abantu abahamba bephethe izibhamu ezingekho emthethweni. Lesi sibhamu kungenzeka ukuthi besizosetshenziselwa ukwenza ubugebengu noma ukuhlukumeza abantu. Sizosihlola sibheke ukuthi asikaze yini sisetshenziselwe ubugebengu,” kusho uNdlovu.
Ngesikhathi amaphoyisa ebabheka izikhwama le ndoda ibaleke isuka kuWest Street yaze yayobanjwa ngaku-Williams.
Esikhwameni sayo bekunamakhathakhatha nesibhamu sohlobo lwe-9 mm esihambisana nezinhlamvu. Kulindeleke ukuthi inyanga ivele eNkantolo yeMantshi eThekwini maduze.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UZuma akazixaki ngoMalema - Umbiko
2012-12-14 14:03
Johannesburg - UMengameli uJacob Zuma uthi akanaso isikhathi sokuzixaka ecabangana nomholi wophiko lwentsha owaxoshwa uJulius Malema.
Enkulumweni kaZuma nephephandaba iThe Guardian ubuzwe ngokukhuluma kukaMalema, amgxeke.
"Anginandaba kangako ngoba konke lokhu akwenzayo kumveza obala ukuthi ungumuntu onjani. Uma ethi uthanda inhlangano angeke enze ngendlela enza ngayo. Anginaso isikhathi sokuzixaka ngalezi zindaba zakhe," kuphendula uZuma.
Umengameli uthe ngeke aqagule noma sekuphelile yini ngekusasa likaMalema kwezombusazwe, uthi lokho kulele ekuziphatheni kwakhe.
UZuma ukubeke kwacaca ukuthi uMalema waxoshwa yi-ANC.
"Angeke ngathi kukhona akwenzela abantu, okuyimizamo yokuveza ukuthi ukuxoshwa akusiso isisombululo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
ISafa ithi iyamethemba u-Igesund
2013-01-30 16:36
Johannesburg - Inhlangano yebhola iSouth African Football Association ithi inamathemba okuthi umqeqeshi weBafan Bafana uGordon Igesund, uzokwazi ukwenza umsebenzi aqashelwe wona, okungukufikisa iqembu kowandulela owamanqamu we-Africa Cup of Nations.
Lokhu kuyizinkomba zokuthi uphephile umsebenzi ka-Igesund.
IBafana isanda kudlala ngokulingana neMorocco, umdlalo waphela ngo 2-2, kulindeleke ukuthi ngoMgqibelo ibhekane neMali, eMoses Mabhida eThekwini.
Ngesikhathi u-Igesund eqashwa, wanikwa umyalelo wokuthi afikise iqembu kowandulela owamanqamu, aphinde aqinisekise ukuthi liyaphumelela ukungenela umdlalo wendebe yomhlaba ka-2014, eBrazil.
Okhulumela iSafa uDominic Chimhavi akafunanga ukuqinisekisa ngomsebenzi ka-Igesund, phezu kokuthi kusabalale imibiko ethi uphephile umsebenzi wakhe.
"Uhlalelwe wumsebenzi wokuyisa iqembu kumaSemi-Finals e-Afcon aphinde alifikise kowe-2014 World Cup," kusho uChimhavi.
"Uyingxenye yezinhlelo zethu, siyamethemba ukuthi angeke umehlule lo msebenzi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe 2 ngokufa kwesivakashi eTopiya
2013-01-11 13:01
Addis Ababa - Amaphoyisa aseTopiya asebophe abantu ababili ekuthiwa bayathinteka ekubulaweni kwesivakashi sase-Austria, kusho isikhulu sikahulumeni.
Isivakashi esineminyakaengu-27 ubudala, sahlaselwa sabulawa sizipholele eBlue Nile, ngeSonto.
Isikhulu sikahulumeni eTopiya sithi laba ababoshiwe babanjwe bephethe impahla ekukholakala ukuthi ngeyesivakashi, umsolwa wesithathu ekukholakala ukuthi nguye owadubula, namanje usagcwele amathafa.
Isehlakalo lesi senzeka nje kusaphele unyaka owodwa kwahlaselwa kwabulawa izivakashi ezinhlanu, ezahlaselwa enhla nezwe iTopiya
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UChikane uxwayisa ngoqhekeko ku-ANC
2012-12-19 11:01
Johannesburg - Lowo owayenguMqondisi Jikelele eHhovisi likaMengameli uFrank Chikane usexwayise ngokuthi i-ANC ingase ilahlekelwe ngamavoti uma ingaluqedi uqhekeko olukhona ngaphakathi kulandela ingqungquthela yaseMangaung, kubika iBusiness Day ngoLwesithathu.
"Ningafika la nidanse nicule kodwa abantu bazonahlulela," kusho uChikane etshela leli phephandaba ngemuva kokhetho lwangoLwesibili.
Uthe inhlangano kumele izihlangule ezintweni ezibandakanya uqhekeko njengoba lokho kwemuka i-ANC abaholi abanohlonze nabanamava adingekayo.
UNdunankulu waseMpumalanga uDavid Mabuza utshele leli phephandaba ukuthi izingxoxo zokushumayeza ubumbano noxolo ziqale "sekudlule isikhathi".
"Besicabanga ukuthi sizokhuluma ngobuholi ngemuva kokuphakanyiswa kwamagama, kodwa sibe nokuphazamiseka ngenxa yokubambezeleka kwenkomfa," esho.
Ube esenxusa uMengameli Jacob Zuma ukuba abuyise ubumbano.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumele singazibeki phansi - Mosimane
2012-12-19 10:23
Johannesburg - Umqeqeshi weMamelodi Sundowns uPitso Mosimane uthi asikho isikhathi sokudembesela uma iqembu lakhe selibhekene neChippa United koweligi e-Athlone Stadium ngoLwesithathu ebusuku, kubika iKickOff.com.
Lokhu kulandela ukunqoba imidlalo ilandelana beshaya iBlack Leopards neBidvest Wits nokwenze banyukela endaweni yeshumi kuPremiership.
Kodwa lo mqeqeshi owayecija iBafana Bafana wesaba ukuthi abadlali bakhe sebezocabanga ukuthi sebeqalile ukwenza kahle kanti lokho kungabalimaza uma sebebhekene nomakoti beligi.
"Siwubheke ngabomvu umdlalo esizowudlala neChippa. Ngeke kube ngumdlalo olula ngoba abadlali babuye benze okwabo."
UMosimane uphinde wexwayisa ezakhe ngokuthi zingayibukeli phansi iChippa njengoba nayo iwafuna amaphuzu amathathu ukuze isuke kule ndawo ekuyona.
"Bayawadinga amaphuzu, kakhulu. Nathi sidinga ukunyukela phezulu kodwa iChippa iwadinga kakhulu amaphuzu amathathu kunathi," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
HARARE—
Inkampani ye ndizamtshina eye Air Zimbabwe iyavuma ukuba ibhadalela indizamutshina engazisebenzisiyo, inkulungwane ezingamakhulu amabili zamadollar-$200,000, ngenyanga.
Osaphethe isikhundla somqondisi we Air Zimbabwe uMnumzana Innocent Mavhunga utshele i-Committee yedale le phalamende ebona ngezokuthwalwa kwezinto ukuba i Air Zimbabwe ilendiza mtshina ezimbili zakulezinsuku zohlobo lwe Air Bus ezilokhe zingakasebenzi kodwa izibhadalela inkulungwane ezingamakhulu amabili zamadola US$200 000 ngenyanga.
Osaphethe isikhundla sikamgcinisihlalo weBoard ye Air Zimbabwe engu mabhalani njalo kugatsha lwezokuthwalwa kwezinto uMnumzana Munesuishe Munodawafa uthe enye yalezi ndiza ise Goli sikhuluma kanye ukuze ilungisiswe.
Inkampani le ithi izimisele njalo isilungele ukuthwala izethekeli ezizafika eZimbabwe ukuzongena umhlangano omkhulu wenhlanganiso yomanyano wamazwe womhlaba oweUnited Nations World Tourism Organisation General Assembly wezokwethekelelana kwamazwe ozakwenzelwa e Victoria Falls lonyaka.
Kubika intathelizindaba yeStudio 7 uMark Peter Nthambe osethulela loludaba eseHarare.
Udaba lukaMark Nthambe lweAir Zimbabwe


text:
Ubulawelwe u-R500 we-Matric DanceComment on this story
MBALI KHANYILE
UKHALA ngobudedengu bothisha baseGagasini High umndeni womfundi obenza uMatric oshone emuva kokugwazwa esikoleni ngumfana ongasafundi kulesi sikole ngoLwesihlanu kubangwa imali.
Umndeni kaMpendulo Mzulwini (19) waseMangamazini ngaseFolweni, obulawelwe ukunqaba no-R500 wokukhokhela i-Matric Dance anqaba ukukhuthuzwa wona, uthi yize ungeke ulithwese muntu ijoka lokufa kwengane yawo kodwa unemibuzo ofisa ukuthi iphenduleke kube iyona ezocacisa ngokushona kwendodana yawo.
UMnuz Gcina Mzulwini onguyise kamufi nobekhathazekile ngesikhathi ekhuluma, uthe namanje kuyamdida ukuthi ungene kanjani umfana okuthiwa akasafundi kulesi sikole ekubeni kunonogada kulesi sikole.
“Ngeke ngigxeke muntu ngento engehlele kodwa engifisa ukuphenduleka kukho ukuthi bangene kanjani laba bafana abangafundi kulesi sikole nale mmese okuthiwa bebeyiphethe kube kunonogada. Okubuhlungu kakhulu nje ukuthi bese ngiyibona indlela eya empumelelweni ngendodana yami ebekungeyokuqala njengoba ibisiqeda uGrade 12 kulo nyaka,” kuzikhalela uMzulwini.
UMnuz Bheki Ntuli onguMqondisi kwiCircuit yaseMlazi, eMaweleni nobehambele lo mndeni nothisha baseGagasini ngenhloso yokuyodlulisa amazwi okududuza, uqinisekise ukuthi uMnyango wezeMfundo uzokwenza ngokusemandleni ekutheni uzame ukuvimba le nkinga yokungaphephi kwabafundi.
Omunye wabafundi ababekhona ngesikhathi kukhuthuzwa uMpendulo uthe kwayena usezizwa engaphephile njengoba lo mfana owagwaza umufi ehamba ethi uzoqeda nangaye uma beke bahlangana.
“Angisazizwa ngiphephile nhlobo njengoba lo mfana obulale uMpendulo ehamba etshela abantu ukuthi nami ngiyalandela. Angazi noma usefuna ukuqeda ubufakazi yini ngokubulala nami, sengihlezi ngithuka ubala uma ngabe kunomuntu ohamba emuva kwami,” kusho lo mfundi.
UNgqongqoshe wezeMfundo Kwa-Zulu Natal, uMnuz Senzo Mchunu, esitatimendeni asithumele, uthe uMnyango uphezu kwezinhlelo zokulwa nobugebengu ezikoleni ukuze abafundi bazizwe bephephe ngokwanele ezikoleni.
“Sinxusa amalungu omphakathi ukuthi nawo abambe iqhaza ekunqandeni le nkinga yokuzitanasela kwezigilamkhuba ezikoleni,” kubeka uMchunu.
UCaptain Thulani Zwane okhulumela amaphoyisa esifundazwe, uthe kuvulwe icala lokubulala kanti amaphoyisa aphansi phezulu nophenyo njengoba kungakaboshwa muntu osolwa ngokuthinteka kulona.
UMpendulo oshonele esibhedlela iMedical Towers ngoMgqibelo ntambama ungeniswe kulesi sibhedlela ngoLwesihlanu emuva kokunqaba ukukhipha imali engango-R500 abeyoyikhokha njengoba kune-Matric Dance ngo-Agasti 17 kulesi sikole.
Eminye imibiko iveza ukuthi umsolwa ungumngani nabafundi ababili abenza uGrade 8 no-9 abahlangene neqembu labafana abangafundi eGagasini ngenhloso yokukhuthuza abafundi bakulesi sikole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
2014-10-31 18:23
Umholi we-Economic Freedom Fighters uJulius Malema uveze ukuthi uyasha wuthando, nokho wangaphumela obala ekutheni ubani intokazi ezuze inhliziyo yakhe.
2014-10-31 13:35
Baphansi phezulu abaculi abahlukene abaqokwe kumaCrown Gospel Music Awards baphansi bezulu banxenxa ukuvotelwa emikhakheni evotelwayo kulo mcimbi wezindondo waminyaka yonke.
2014-10-31 12:34
Kulindeleke kubuthane izinkumbi zabantu emshadweni wesilomo somsakazi woKhozi FM uNgizwe Mchunu ozobe eshadelwa nguLindi Khuzwayo ngeSonto eMabhuqwini eNkandla.
2014-10-30 11:30
Umculi waphesheya weculo iWe can’t stop uMiley Cyrus uzokhipha okokugcoba emlonyeni 'iruji' ngonyaka ozayo imali izoya esikhwameni seMAC AIDS Fund.
2014-10-29 11:41
Lezi zithandani zazingamathe nolimi zingahlukani njengoba uMeyiwa ayesohlelweni lukaRobert Marawa noKelly wayekhona enandisa.
2014-10-28 13:37
Iculo laKelly Khumalo Asine likhulumise abantu ngemuva kokuba alicule ohlelweni lukaRobert Marawa obeluphindwa ebusuku.
2014-10-26 13:00
U-Elizabeth Mbataha, 48, wakwaMhlanga eMpumalanga uthi usukasambe wentokazi enguNomzamo Mbatha, odume ngelikaThandeka weSibaya, uyindodakazi yakhe.
2014-10-26 09:19
Umlingisikazi osanda kuxoshwa emdlalweni owuchungechunge iGenerations, uKatlego Danke, ubusiswe ngengane yomfana emasontweni amathathu edlule.
2014-10-24 16:04
Kungenzeka ukuba usaziwayo wezemidlalo ojimisayo uNonhle Ndalane kube nguye ongena endaweni yomculi weKwaito uKabelo Mabalane obethula uhlelo iKabelo’s Bootcamp.
2014-10-24 13:33
Abazithamundayo bathi uBucie Nqwiliso, wodumo lwe-Easy To Love, usegcine emtholile umaqondana, kusho umbiko.
2014-10-24 10:02
UMenzi Ngubane, odume kakhulu ngelikaSibusiso “Ngamla” Dhlomo esadlala kuGenerations, kugcine kumlungele njengoba eze wayithola inso ngemuva kokulinda iminyaka.
2014-10-23 12:34
Sekuqinisekisiwe ukuthi isihlabani somlingisi wakuleli uConnie Ferguson ukhuza ibuya emdlalweni weGenerations okulindeleke ukuba uqale ngoDisemba kulo nyaka.
2014-10-23 10:03
Umculi owaziwa ngelikaQueen B uBeyonce nomyeni wakhe umrepha uJay Z sebevuselele umshado wabo ngemuva kweminyaka eyisithupha bashada.
2014-10-21 14:30
Umculi uNaima K usekhiphe i-albhamu entsha ezophuma ekupheleni kwenyanga, nokho abalandeli bakhe bazozizwela inoni lokuqala koweGumba Fest ezoba seNewcastle.


text:
UGaga ufuna i-albhamu entsha ibe ulozolo lweminyaka
2011-02-10 12:09
New York - Yize kusengunyaka ka-2011 kodwa umculi uLady Gaga ufuna i-albhamu yakhe entsha esihloko sithi Born This Way ibe ngehambe phambili eminyakeni eyishumi.
Lo mculi utshele iphephabhuku iVogue likaMashi ukuthi abalandeli bakhe bafanelwe ukuthola into ecokeme. Uthi akafundi ukuqopha into 'kawonkewonke.'
Icwecwe elisha legama elifana nele-albhamu lichaza ngokuzigqaja kwabantu besilisa abathandana bodwa, nathi lo mculi walibhala emizuzwini engu-10 nje vo.
Ngaphambilini kuleli sonto, uLady Gaga ubhale kuTwitter ukuthi leli culo lizozwakala okokuqala emsakazweni waseMelika ngoLwesihlanu.
ULady Gaga waqokelwa izindondo eziyisithupha emcimbini wamaGrammy Awards ngeSonto.
I-albhamu iBorn This Way izotholakala ngoMeyi ezitolo.
- Sapa - AP


text:
Isigwebo sentambo emaphoyiseni abulala
2012-12-20 07:47
Nairobi - Inkantolo yaseKenya ikhiphe isigwebo sentambo emaphoyiseni ayisithupha atholakala enecala lokubulala osomatekisi abayisikhombisa ngesikhathi kunodlame ngo-2010.
UJaji Fred Ochieng uthe amaphoyisa asebenzisa isihluku esingamukelekile ngesikhathi edubula abashayeli ngezinhlamvu ezingu-61 eNairobi.
Amaphoyisa athi labo somatekisi babeyingxenye yesigejana sezigebengu esaziwa ngeMungiki.
Abazibonela kwenzeka lokhu bathi usomatekisi ngesikhathi bebulawa babengahlomile kanti futhi abazamanga ukulwisana namaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ingozi yesitimela ibulale 15 eNdiya
2012-05-22 07:11
Hyderabad - Isitimela esithwala abantu sitholane phezulu neguzu ezintatha eningizimu neNdiya, kwashona okungenani abantu abangu-15 kulesi sigameko esinyantisa igazi.
Iguzu belimi esiteshini esingasePenukonda, e-Anantapur ngesikhathi sishayiswa yiHampi
Express.
Elinye lamakalishi ligqamuke amalangabi, kwavaleleka inqwaba yabagibeli.
Babalekwa kwabayisishiyagalombili abashe bangqongqa, kusho uCharu Sinha, noyiphoyisa e-Anantpur.
Kuhlengwe abagibeli abangu-70.
- Landela
IzindabaNews24 kuTwitter
- Sapa - AP


text:
Kutholakale isidumbu sominze eR' Bay
2013-01-08 13:02
Johannesburg - Kutholakale isidumbu sebhungu elineminyaka engu-22 ubudala, elinyamalale olwandle lwaseRichard's Bay, kusho abakwaNational Sea Rescue Institute (NSRI).
NgoMsombuluko, kuhlatshwe ikhwela ngesikhathi kubonakala indoda ebingathi ihlangabezana nobunzima ngesikhathi isemanzini eSt Lucia Beach, endaweni engu-80 kilometres, ukusuka enhla neRichard's Bay, kusho okhulumela abakwa-NSRI esiteshini esiseRichard's Bay, uCommander Dorian Robertson.
Uphenyo lwabakwa-NSRI aluphumelelanga, isidumbu size satholakala ngoLwesibili sesihlanzwe wulwandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abalandeli bafake elakuleli ehlazweniComment on this story
SIMPHIWE NDWANDWE neSAPA
SIGXEKWE macala onke isigameko sokushaywa ngamatshe kwebhasi ebelithwele abadlali beqembu lesizwe laseZambia ngemuva komdlalo walo neBafana Bafana ophele kudliwa iqembu lakuleli ngo 1-0 kuthangi ebusuku eSoccer City, eGoli.
Inhlangano esingethe ibhola kuleli i-South African Football Association (Safa) izolo ikhiphe isitatimende lapho isigxeke kakhulu lesi senzo esingajwayelekile ebholeni laseNingizimu Afrika.
Kusolwa ukuthi abafana ababili bathukuthele bagana unwabu ngemuva kokudliwa kweBafana Bafana base becosha amatshe bajikijela ibhasi ebelihamba abadlali beZambia, kwaphahlaka iwindi kanti unozinti waleli qembu elaziwa ngeChipolopolo uKennedy Mweene ulimale ekhanda kwaze kwadingeka ukuthi athungwe inxeba.
UMengameli weSafa, uMnuz Kirsten Nematandani, kuthiwa udlulise ukuxolisa okukhulu eZambia ngalesi sigameko okungangatshazwa ukuthi sifake ibhola lakuleli ehlazweni.
UNematandani uthe ukhulumile noMengameli wenhlangano esingethe ibhola yaseZambia uMnuz Kalusha Bwalya lapho ebemncenga khona ekutheni akwemukele ukuthi ukuhlaselwa kweqembu ngoLwesithathu yinto nje ebe yisulubezi kodwa engachazi ukuthi iNingizimu Afrika isiyisidleke +samahlongandlebe ebholeni.
Uthe ubuhlobo babo neZambia buhamba ibanga elide eledlula ngisho ubungani ababakhe emdlalweni webhola kule minyaka eyedlule.
Eqhubeka nokuzwakalisa ukuphoxeka uNematandani uthe igama laleli lizwe neleSafa kuthelwe ngodaka olunukayo ngenxa yalesi sigameko.
Ugcizelele ukuthi abafuni ukuthi kubuye kuphinde kube khona okuthi khwasha kuhlaze ezemidlalo kuleli lizwe esikhathini esizayo.
Khonamanjalo, Isikhulu esiphezulu sabahlelela imidlalo ye-Afcon ezodlalelwa kuleli ngoJanuwari wonyaka ozayo, uMnuz Mvuzo Mbebe, ukuchithile ukuthi okwenzeke eSoccer City kuzodala inkinga emaqenjini azodlala kweye-Afcon.
Uthe amalungiselelo emidlalo ahamba ngesinono sekati futhi konke kumi ngomumo. “Abalandeli bebhola bakuleli bayaziwa ukuthi abaziphathi ngale ndlela, uma iqembu lesizwe lidliwe bayakwazi ukugwinya itshe bemukele isimo,” kusho uMbebe.
Uthe bakhungathekile ngoba elakuleli selisingathe imiqhudelwano eyehlukene kuhlanganisa neNdebe yoMhlaba yebhola eyagcina ithathwe yi-Spain ngo-2010 eyaba yimpumelelo.
Izolo amaphoyisa aseGoli athe abafana baboshiwe kodwa babuye badedelwa. Okhulumela amaphoyisa, uBrigadier Neville Malila, uthe basathungatha abanye ababili abajikijele amatshe ebhasini maqede bacela empunzini. Ukuqinisekisile ukuthi kuphahlazeke iwindi elilodwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Ngiyathanda ukuba yi-albino'
2012-11-26 12:03
Johannesburg - Unebala elikhazimulayo elubushelelezi elimhlophe qwa, usho ngamehlo ansundu futhi umamatheke kushaye enhliziyweni - ukukha nje phezulu ngaye.
URefilwe Modiselle uhlangana nabezindaba zeDrum, ushaye isikibha ne-jean okumkhipha ubunjalo bakhe, lesi siphalaphala esinebala elimhlophe kukhulunywa ngaso ngapha nangapha eNingizimu Afrika.
UModiselle ungumkhangisi wakamuva wezingubo zokugqoka zakwaLegit, ukuwina kwakhe lo mncintiswano kuqede ukubukeleka phansi kwabantu abanebala elimhlophe nabaziwa njengeziphiwo noma ama-albino.
“Imithetho ebekiwe echaza ukuthi kumele owesifazane "wangempela" abukeke kanjani, sengiyephulile. Ngiyajabula ukuthi abakwaLegit bakhetha mina," kusho lo mkhangisi oneminyaka engu- 26 ubudala.
Abanye bosaziwayo abake bakhangisa izimpahla zakwaLegit bahlanganisa uBonag Matheba noMinnie Dlamini.
“Labosaziwayo sebephenduke osomabhizinisi abazibonakalisayo. Ngiyafisa nami ukuthi ukuqokwa kwami kwakaLegit kungivulele eminye iminyango.
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
WASHINGTON DC—
UMongameli Mugabe ukhangelelwe ukubiza umhlangano wesiphangiphangi wokudinga ozathatha isikhundla sikamsekeli wakhe esitshiywe ngumuyi uMnu. John Nkomo.
Nxa kulandelwa izingqumo zeZanu PF umgcinisihlalo, uMnu. Simon Khaya Moyo, nguye omele athathe lesi sikhundla esisele singela muntu ngemva kokubhubha kukaNkomo ngeviki edluleyo koBulawayo ngesifo semvukuzane yompimbo.
Kodwa kubikwa kulezinye iziphathamandla zebandla esezikhangele lesi sikhundla ngamehlo okhozi ezigoqela umphathintambo wezemigodi, uMnu. Obert Mpofu lomphathintambo wezenzakala elizweni, uMnu. Kembo Mohadi labanye.
Sekulokhu kwasayinelwana isivumelwano somanyano weZanu PF le PF Zapu isikhundla sikamsekeli kamongameli siya kulabo ababeyinkokheli ye bandla le PF Zapu.
Isikhulumeli seZanu PF, uMnu Rugare Gumbo utshele intathelizindaba eHarare ngolweSithathu ukuthi njengoba umhlangano omkhulu webandla lakhe uzakwenziwa ekupheleni komnyaka kuzamele uMugabe abize umhlangano wesiphangiphangi.
Ingcwethi ecubungula ezombusazwe, uMnu. Brilliant Mhlanga, ofundisa ekolitshini le Westminster kwele Bhilitane utshele uChris Gande weStudio 7 ukuthi lanxa kumgceke ukuthi ngubani ozathatha lesi sikhundla iZANU PF ifuna ukwenza lokhu kungela kukhonona ngoba kungasensuku zatshwala ukuthi kwenziwe ukhetho.
Inxoxo loMnu. Brilliant Mhlanga


text:
UMadonsela uphebeza izinsolo ngaye
2012-11-28 10:03
Johannesburg - Isekela likamvikeli womphakathi uMamiki Shai eligcwele ubuhlungu, elizophelelwa isikhathi salo kulesi sikhundla ngoLwesihlanu, izolo lisole umphathi wakhe uThuli Madonsela, ngokumhlukumeza nangokumthuka, kubika iSowetan.
UShai utshele iPhalamende ukuthi isikhulu esiphezulu ehhovisi likaMadonsela, uThemba Mthethwa, wazisayinela yena imiphumela ngomsebenzi wakhe ukuze athole umhlomulo ngo- 2010.
Lokhu wakwenza ngokuthi athole i-signature yakhe ngesikhathi yena esesibhedlela.
UShai ubevele ngaphambi kwesiShayamthetho ngenhloso yokuthi azofakaza ngamaphepha awafaka ePhalamende ngoSepthemba lapho ayebeka khona ukuthi uMadonsela kanye nabanye abaphathi abahambisanga ngendlela kwezezimali kanye namathenda.
UShai phambilini futhi wabe engazwani nalowo owabe enguMvikeli woMphakathi ngaphambi kukaMadonsela, uLawrence Mushwana.
Lokhu kuholele iPhlamende ekubeni lisungule ikomidi elizophenya ngalezi zinsolo. Kodwa, ekugcineni akekho otholakale enecala.
UShai wamangaza amalungu ePhalamende ngesikhathi ethi uMadonsela wayesebenzisa amagama aqinile uma ekhuluma naye ngisho phambi kwabasebenzi abasemazingeni aphaninsi futhi wayevele angene nje ehhovisi lakhe ezosusa imiqulu equkethe ubufakazi ngezenzo zikaMthethwa yena engamazisanga.
Kodwa uMadonsela waphendula ngokuthi, uShai "uqamba amanga aluhlaza".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umqeqeshi weZambia uqwashisa iBanyanaComment on this story
MALIBONGWE MDLETSHE
noNONTUTHUKO NGUBANE
UXWAYISA iBanyana Banyana ngobunzima engahle ibhekane nabo kuma-Olympics uma ingaqinisi unyawo u-Enala Simbeye, ongumqeqeshi weqembu lesizwe labesimame laseZambia.
Lo mqeqeshi uphawule kanjena ngemuva kokuba amaChipolopolo Queens ethelwe umpentshisi ka 2-1 yiBanyana ngempelasonto.
Lo mdlalo bekuwumlenze wesibili wokuhlungela ukuya ku-African Women’s Championships ezodlalwa ngamazwe ayishiyagalombili ase-Afrika e-Equatorial Guinea ngoNovemba.
USimbeye uthe nakuba iBanyana izinenebule ngo 6-2 sekuhlanganiswe imilenze yomibili, ezakhe kodwa iqembu lakuleli kuzomele lizikhandle ngokuphindiwe kuma-Olympic Games eLondon ukuze lihambe ibanga elide.
“Ngiyababongela ngokuzibekisela indawo nase-Equatorial Guinea. Badlala ibhola elihle kodwa bazothwala kanzima kakhulu kuma-Olympics. Iqembu labesifazane laseZambia lisafufusa kodwa indlela elibathwalise kanzima ngayo emdlalweni wangoMgqibelo ikhombisa ukuthi kusekuningi okufanele bakwenze,” kusho uSimbeye.
Kulo mdlalo kuhlaluke ukuthi izinga leBanyana beliphansi kangangokuthi noMkhonza akakufihlanga lokhu.
“Kancane siyasondela lapho esifuna khona kodwa umdlalo wangoMgqibelo awungigculisanga neze phezu kokuba sishaye amagoli amahle sazibekisela kalula indawo e-Equatorial Guinea. Ngikhathazekile ngokuthi asishayanga amagoli amaningi nangendlela ebesilula ngayo. Sisazosebenza nokho ngoba sisazongcweka okwesibili neNigeria yona ezosinika umdlalo onzima ngoba nobulula bezimbangi buyalehlisa izinga leqembu,” kusho uMkhonza.
Akukhona okokuqala ukuba iBanyana ithole ukugxekwa ngamaqembu esuke idlala nawo.
Umqeqeshi waseGhana naye usanda kukhala kakhulu ngokunona kwabadlali beBanyana emuva komdlalo wabo neqembu lakuleli owaphelango1-1 kwaze kwayiwa kumaphenathi lapho kwagcina kuwine iBanyana.
Nokho uSimbeye uthe izoyibeka kuzwakale induku ebandla iBanyana ngoba izoya yazi kahle i-Afrika eseningizimu izobe iyeseka.
“Ngeneme ngokuthi sizobe simelwe kuma-Olympics njenge-Afrika eseningizumu, bona nokho kumele baye beyozidlalela bazinikele ukuba bafunde okuningi ngezinga lebhola lomhlaba,” kuphetha uSimeye.
IBanyana neCameroon amaqembu ase-Afrika azibekisele indawo kuma-Olympics azoqala ngoJulayi 27.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Angixhumi ekukhulelweni kwabafundi - Motshekga
2012-11-08 12:01
Johannesburg - UNgqongqoshe wezoMnyango wezeMfundo eyisiSekelo u-Angie Motshekga uthi ukukhulelwa kwezingane zisekole nothisha abafika bephuzile esikoleni akuyona inkinga yoMnyango wakhe, kubika iSowetan.
Ekhuluma eDe Aar, eNorthern Cape lapho bekuyiswe khona iPhalamende ebantwini, uMotshekga uthe abazali akumele basole uMnyango wakhe ngodaba oseluxakile lokunyuka kwezinga lokukhulelwa kwezingane zesikole.
Uthi lokhu kungenxa yokuthi abafundi abalwenzi ezikoleni ucansi.
"Ukukhulelwa kwabafundi kuyinkinga ethwalwa iyiswe ezikoleni isuka emakhaya nasemiphakathini," kusho uMotshekga.
"Engikwaziyo ukuthi abalwenzeli ezikoleni ucansi, kepha bazitika ngalo emakhaya. Lokhu kuyisihlava esimbi impela njengoba manje sekuyinkinga yami. Asibanikezi abafundi imibhede, kepha sibanika amapeni nezincwadi."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZuma uthembisa intuthuko
2012-11-08 14:02
Parliament - UMengameli Jacob Zuma utshele iNational Council of Provinces ehambele eDe Aar ukuthi uhulumeni uzimisele ngokuqeda ngokugqoza kwentuthuko emiphakathini ehlwempu kuphinde kwakhiwe namasu emisebenzi.
Uthi njalo uma kunembizo nemiphakathi, abantu bakhala ngezemfundo, amanzi ahlanzekile, ugesi nemithetho enqala evikela abantwana nabesifazane.
"Sivumelana nani... ukubuyiselwa kwezidingo emphakathini kumele kube yinto emqoka," esho.
"Kumele sinyuse amasokisi kwezemfundo eyisisekelo nakwephakeme. Kumele sikhuphume izinga lokuphepha, okubalwa ukulwisana nokuhlukunyezwa kwezingane nabesifazane."
"Uma izingane zihamba amabanga amade ziba sengozini yokuthi zinukubezwe ngokocansi. Kuyadabukisa ukuthi kukhona abantu abangenazwelo ngale ndlela emiphakathini yethu abahlasela izingane."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavimbe kwasani abe-IFP kwaMashuComment on this story
BAWINILE NGCOBO
ZISINDE ngokulambisa izintatheli kushiswa imoto yentatheli nomthwebuli wezithombe kwi-SAPA ebezikuyo ehostela KwaMashu izolo amalungu e-IFP evimbela i-NFP ukuthi ingangeni ukuzokhankasela ukhetho lokuchibiyela oluzokuba ngesonto elizayo.
Athwale kanzima amalungu e-NFP ezama ukungena kuleli hostela njengoba eqale ama ngasekuqaleni kwehostela kungangeneki emuva kokuthi iqulu lamalungu e-IFP ebelimasha, lifake amabhayi ale nhlangano, nezinduku, lisondela ngalapho lingene ngakhona, abesimame bedunusa beqhulula nenhlamba.
Kuthe uma izimoto seziqala zihamba ziyongena kuleli hostela kwaphoqeleka ukuthi zime erenki kwaMazambane, i-IFP ivimbile.
Amaphoyisa abe esema eba ujenga ukuze lamaqembu ahlukane, ngaleso sikhathi abantu be-IFP abanye abebemi eceleni kwemigwaqo ngasemijondolo yabo bebeqhulula abantu be-NFP ngenhlamba bethi bazobasukela endaweni yabo.
I-NFP nayo ibiphendula isho ukuthi izongena kule ndawo angeke kuze kube khona izindawo ezingo-alubhadwa.
Amaphoyisa abe esesondela equlwini le-IFP alixwayisa ukuthi livule indlela.
Le mashi ye-NFP ibe isihlehla ishona emuva kwavuleka isikhathi sokuthi kungene abantu be-NFP, imoto enkulu yamaphoyisa iqale yasusa imigqomo emikhulu ebekuvinjwe ngayo imigwaqo.
Bangenile abantu be-NFP, kuthe ujenge lwezimoto luphakathi nendawo, amanye amaphoyisa ehamba phambili nojenge ezinye izimoto ezimbili zisekugcineni, omunye uvele wagingqela emgwaqeni umgqomo omkhulu obusususiwe emuva kwalokho kwakhona othela uphethiloli kwingqumba kadoti obuchitheke kulo mgqomo.
Ngalesi sikhathi intatheli yaleli phephandaba neye-Daily News, uNksz Mpume Madlala bebesemotweni ebimile eceleni komgwaqo, yentatheli yeSapa uMnuz Joe Stolley ebisayoshutha.
Kuqhamuke omunye wesilisa wabuza ukuthi le moto ngekabani, kwabe sekuqala kuqhamuka amatshe abeqhululwa ngabantu abebecashe ngemijondolo.
Ezinye izimoto ebezilandela ujenge zinamalungu eNFP zishayiwe zalimala.
Intatheli yaleli phephandaba neye-Daily News, ziphumile emotweni, zabaleka sekuqhululwa amatshe kanti akuphelanga sikhathi esingakanani ziphumile emotweni, yabe isivutha amalangabi isiphakathi nomgwaqo.
Amalungu e-NFP ashayelwe izimoto zawo ajike ngaleso sikhathi ahamba.
Amanye abekwazile ukungena ngaphakathi abesemi ngaphesheya ehostela, amalungu e-IFP esegcwele umgwaqo la kufanele aphume ngakhona.
UStolley uthe ngesikhathi eshutha izithombe ubonile kushaywa izimoto ngamatshe, wabe esezwa nokudubula ebekuqhamuka kubantu.
“Ngibalekile ngayocasha kwelinye ibhilidi, ngithe uma ngiqala ngithola izingcingo ziphuma kwabebehleli emotweni ngabuka ngaphesheya, ngabona imoto yami isiphakathi nomgwaqo, kukhona oku-orange ibekuphezu kwayo ngaphambili,” kusho uStolley.
Uthe ubefuna ukuya kuyo imoto kodwa ibhungu ebeliseduze kwakhe lathi angayi ngoba uzobulawa.
Ebuza ishiselweni imoto yakhe ngoba akasiyo i-IFP noma i-NFP kodwa omunye wesimame wathi bayaxolisa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uthi usejahe ukugwetshwa ovume elokubulala
2013-01-22 10:02
Cape Town - Indoda yaseKapa, ivele ngaphambi kweNkantolo yeMantshi yaseKhayelitsha, mayelana necala lokubulawa kwentombazanyana eneminyaka emihlanu ubudala.
Umshushisi utshele inkantolo wathi uCharles
"Bhuti" Makgetha, 39, wenze isitatimende echaza indlela abulala ngayo uLilitha Mgwebi, kusho umbiko wabezindaba zeDaily Voice.
"Umsolwa uvume icala lokudlwengula nokubulala ingane. UMbuso uyayiphikisa ibheyili," kwenaba umshushisi uPhelan Stuurman.
UMakgetha ucele ummeli wakhe ukuthi angayifuni ibheyili, ethi akafuni ukuchitha isikhathi senkantolo. Uthi ufuna ukusheshe aqale adonse ejele.
Icala lihlehliselwe umhlaka-28 Januwari.
ULilitha wagcina ukubonakala ephila ngesikhathi edlala nabangani bakhe, ngaphandle kwasekhaya kubo eGreenpoint, isidumbu sakhe esabe sesiqala ukonakala satholwa ngomakhelwane emkhukhwini owabe ugadwa nguMakgetha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UBaxter uzodlalisa ababuya kuBafana Bafana
2013-02-15 14:01
Johannesburg - Umlolongi weKaizer Chiefs uStuart Baxter uthi uzoqhubeka nokusebenzisa abadlali bakhe abakade bemele iqembu lesizwe emidlalweni ye-2013 Africa Cup of Nations.
Ngemuva kokuthotshiswa kweChiefs isuswa esicongweni sePremier Soccer Leage, uBaxter uthi bazoguqula amatafula uma sebedlala neFree State Stars ngoMgqibelo eFNB Stadium.
Iqembu lehlele endaweni yesibili, kulandela ukudlala kwayo nokulingana neMamelodi Sundowns, ngoLwesibili, nobese kungokwesithathu iqembu lidlala ngokulingana kulandelana.
Umqeqeshi uthi wayemanqika ukudlalisa bonke abadlali abaphuma kuBafana emdlalweni wezakhe namaBrazilians, nokho uthi kulokhu bangase babonakale abaningi.
"IStars iyeza izodlala nathi, besidinga izinsukwana nje ukuthi sibuyele esimweni. Bazofika singangabo sibalindele," kusho uBaxter.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ubumnandi buzobuzwa KwaShembeComment on this story
FANELESIBONGE BENGU
ILOKISHI laseThekwini, KwaMashu selisike iphethini kwezinye izifundazwe ngokuvula indawo okuzojuxuzwa kuyo njalo ngoMsombuluko.
Le ndawo esesigcemeni sakwaG kuleli lokishi ibizwa ngokuthi yiLove Boat kodwa idume kakhulu ngokuthi yikwaShembe.
Umhleli wemicimbi eba kwaShembe ngoMsombuluko, uMxolisi “DJ Deep” Xulu, uthe le ndawo inesikhathi esingangonyaka ikhona kodwa okusha ngayo ngukuthi sekujuxuzwa njalo ngoMsombuluko.
Uthe ibivulwa ngoLwesihlanu ivalwe ngeSonto njengoba isivulwa nangoMsombuluko nje. Kuleli sonto, uDeep uthe beyivakashelwe ngoDJ baseGoli uMahoota vs Vetkoek abebeshiyelana inkundla noDJ bendawo.
“Le nto yezindawo zobumnandi siyibone kwezinye izindawo uma sihambile njengaseCape Town naseGoli lapho khona kuyaziwa ukuthi uma ufuna ubumnandi ngoMsombuluko uzobuthola. EThekwini abantu bebengenayo indawo enjalo lapho behlanganyela khona uma kuqala isonto, yingakho sibone kungcono ukuthi nathi singasali ngaphandle ezintweni ezenzeka kwezinye izindawo,” kusho uDJ Deep othe bavula ngo-6 ntambama baze bavale ngo-4 ekuseni.
Uthe abantu bengakhathazeki ngezokuphepha njengoba indawo yabo isondelene nesiteshi samaphoyisa.
“Uma kukhona into ekhona ubona ngamaphoyisa elokhu ezulazula ngaphandle eqaphe isimo,” kusho yena .
UDeep ubuye waveza ukuthi i-albhamu yakhe yesibili ebizwa ngokuthi yiMusical Journey Vol 2 izophuma kuyo le nyanga.
“Kule albhamu ngisebenze noChappell owaduma ngengoma kaGregory Salto ethi I’m Your Friend noDJ Bongz engomeni ethi Shikisha ngiphinde ngasebenza noGukwa nabanye,” kusho uDeep.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Nginikeni izizathu zokuthi kushintshwe ubuholi'
2012-12-03 08:31
Durban - Kumele kube nezizathu eziphusile kulabo abafuna kube noshintsho ebuholini be-ANC, kusho uMengameli Jacob Zuma eMgababa, eningizimu neTheku.
UZuma uthe labo abagqugquzela ushintsho kumele bachaze kabanzi ukuthi yini engeyinhle ngalobu buholi obukhona manje, nokuthi yini ezoshintsha uma sekukhona ubuholi obusha.
Ubuholi kumele buqokwe ngendlela yokuthi yini obungakwazi ukuyenzela abantu.
UZuma uphinde wagxeka “isitayela esisha” sabantu abaziqoka ukuthi bahole i-ANC.
“Inhlangano yiyo ekumele iphakamise amagama... Akufanele ngiziqoke mina. Uma kungalungiswa lokhu, kuzoba nomthelela ongemuhle enhlanganweni," esho.
"Labo abacabanga ukuthi bakhulu kune-ANC badinga ukuhlolwa izingqondo ngoba kusobala ukuthi bayahlanya."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Izincwasimende' zigebenge isitolo
2012-07-16 08:04
Durban - Isitolo esidayisa ukudla nezimpahla zasendlini sigetshengwe ngamadoda amane angaziwa, nabonakale emakhamereni ezitapela imali esitolo sakwa-OK oseHayfields kuFoxon Road.
Imenenja yalesi sitolo uZahira Cassim uthe amadoda amane abegqoke kahle angene kulesi sitolo ezenza abathengi.
Abe esikhipha izibhamu ayalela abasebenzi ukuba balale phansi.
“Abebukeka sengathi aya esontweni, ngakho asisolanga lutho.
Athe uma esekhipha izibhamu saqala sasaba. Athathe imali, ugwayi namakhompyutha amathathu ase eyahamba ngaphandle kokulimaza muntu," kusho uCassim.
Okhulumela amaphoyisa uCaptain Thulani Zwane usiqinisekisile lesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Amapholisa Angenela abeZPP Emahofisini
Amapholisa la abikwa abelencwadi eyesearch warrant ebilotshwe ukuthi badinga okokuhambisa imbiko okwangeniswa elizweni kungela mvumo.
zpp
Chris Gande
11.02.2013 19:08
WASHINGTON—
Amapholisa angene emahofisini enhlanganiso ye Zimbabwe Peace Project eHarare athatha impahla ehlukeneyo egoqela imitshina yama computer.
Amapholisa la abelencwadi ebavumela ukudingisisa abakufunayo, i search warrant ebilotshwe ukuthi badinga okokuhambisa imbiko okwangeniswa elizweni kungela mvumo.
Ilunga leBoard yalinhlanganiso, uMnu. Okay Machisa utshele i Studio Seven ukuthi amapholisa la asuke elemitshina embalwa kodwa kawazange abophe muntu.
UChris Gande weStudio 7uxoxe lengcwethi ecubungula ezombusazwe, uMnu. Brilliant Mhlanga othi yena ngokumbono wakhe lesi sehlakalo asitshengisi ukuthi ibandla leZANU PF selifuna ukuhlukuluza abalwela ilungelo loluntu phambilini kokhetho.
Ingxoxo LoMnu. Brilliant Mhlanga


text:
Igxekiwe iMeya ngolwama-IPad
2013-02-28 10:01
Durban - Amaqembu aphikisayo esigungwini sikaMasipala waseThekwini, asekugxekile ukusho kweMeya uJames Nxumalo, othe kumele amakhansela anikwe ama-iPads, njengoba kunguye kuphela imeya engenabo lobu butsetse, kubika iphephandaba iThe Times.
IDemocratic Alliance ithi kuzomosheka izimali zabakhokhi bentela uma amakhansela enikwa ama-iPads, yathi amanye amakhansela awakwazi nokusebenzisa ama-laptops akhishwe nguhulumeni.
"Sinama-laptops, namanje sisalinde ezinye izinsiza ezihambisana nawo, esazithenjiswa," kusho ikhansela le-DA uHeinz de Boer.
"Sinenqwaba yamaphepha nezincwadi ekumele zibhalelwe imiphakathi, asikwazi ukwenza kahle umsebenzi njengoba sishoda ngama-printer,"
echaza.
Iphini lomholi wekhokhasi ye-DA uZwakele Mncwango uthi ama-iPads angase abe wusizo uma esetshenziswa ngendlela.
"Kubalulekile ukuthi abantu bathuthuke kwezobuchwepheshe, lokhu kwenza kube lula ukuxhumana."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Bagqekeze inkulisa bazikhulula kuyonaComment on this story
LUNGI LANGA
Izigilamkhuba zigqekeze inkulisa iLindokuhle Creche eRichmond Farm maqede zazikhulula emabhakedeni okudlala izingane zawashiya khona lapho.
Lesi senzo sishiye izisebenzi zasenkulisa zishaqekile zingazi ukuthi zizothathani zihlanganise nani ngoba inkulisa ibimapeketwana.
Umphathi wale nkulisa, uNksz Nomali Nkabinde, uthe babone ngesonto ukuthi kukhona umonakalo owenzekile kule nkulisa.
“Ngivame ukudlula enkulisa uma kukhona lapho engiya khona ngoba kuseduze nalapho engihlala khona. Kepha kuthe uma ngidlula khona ngeSonto ekuseni ngabona ukuthi kugqekeziwe,” kusho uNksz Nkabinde.
Uthe namanje basashaqekile ngokuthi ngubani obengagqekeza inkulisa aze athathe ngisho izincwadi zezingane zokufunda.
Kukho konke lokhu okubathuse kakhulu wukuthi laba abagqekeze inkulisa bazikhululele emabhakedeni okudlala izingane bashiya bengcolisile.
“Asikaze sibhekane nenkinga efana nale kusukela saqala ukusebenza kule nkulisa eminyakeni engamashumi amathathu edlule. Sisazibuza namanje ukuthi kungani abantu benza into efana nale,” kusho uNksz Nkabinde.
Enkulisa bekukhona amabhakede amathathu abenendle kanti phansi bekuchithwe nopende wokudlala izingane. Konke okuyizincwadi bekusakazwe phansi.
UNksz Nkabinde uthe bafike kuthathwe ifriji elisetshenziswa kule nkulisa, amakhompyutha, izincwadi zezingane kwaze kwathathwa namathoyizi ezidlala ngawo.
UNkk Ntombiyenkosi Zungu, omunye wothisha kule nkulisa, uthe sebekhethe ukubiza umhlangano womphakathi ozoba ngeSonto okuzodingidwa kuwo lesi sigameko.
“Asinabo onogada kule nkulisa, sithembe amalungu omphakathi ukuthi abe ngamehlo ethu uma singekho kuyo nezingane. Kusiphatha kabi uma sekwenzeka into efana nale,” kusho uNkk Zungu.
UNksz Zanele Busane, umzali wengane efunda kule nkulisa, uthe nabo bakhathazekile ngokugqekezwa kwenkulisa ngoba abanayo enye inkulisa eseduze abangayisa kuyo izingane zabo.
Le nkulisa kuthiwa isiza izingane ezilinganiselwa ku-100 eziqhamuka ezindaweni ezakhelene neRichmond Farm.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuboshwe obelala namakhosikazi abazalwane
2012-12-14 16:25
Kuta Timur - Izolala ibaliwe indoda ebikhohlisa abantu ithi ingumprofethi wenkolo yamaSulumane, itshela amadoda angabalandeli bayo ithi awayivumele ilale nakhosikazi namadodakazi awo, kusho amaphoyisa ase-Indonesia.
Umsolwa oneminyaka engu-48 ubudala uboshwe esiqhingini iBorneo, ngemuva kokuthi abalandeli bakhe bebike ukuthi ufuna ukukhokhelwa imali, kungenjalo bavume alale namakhosikazi namadodakazi, kuze bezoxolelwa izono zabo.
"Uma owonile engenayo imali eyanele, bekumele ahlawule ngonkosikazi noma ngendodakazi kuze ezokwazi ukuthetheleleka izono bese eya ezulwini,” kusho okhulumela amaphoyisa uKetut Cakri, etshela abezindaba ze-AFP.
"Sikholwa ukuthi ulale namadodakazi amaningi abantu abangabalandeli bakhe, walala namakhosikazi abo waphinda wamukela imali kubo," kuqhuba uCakri, othe okwamanje akucaci noma umsolwa unabo yini abalandeli abangabantu besifazane.
Ngo-2009 inkantolo khona e-Indonesia, yabopha umholi wenkolo owayeshumayela egqoke izingubo zangaphansi zodwa, futhi ekhuthaza abazalwane ukuthi bazitike ngocansi nabantu abaningi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Indoda ishumpuke ingalo engozini eKapa
2012-11-09 16:40
cape Town - Umuntu ohamba ngezinyawo ulimale kambi waze washumpuka ingalo yangakwesokudla ngesikhathi ebambeka ngaphansi kweloli eBrackenfell, eKapa, kusho abahambisa usizo oluphuthumayo.
"Ukuthi ingozi yenzeke kanjani okwamanje akukazeki, kukholakala ukuthi indoda lena elimele ibizama ukuthatha imali ebisemotweni ngesikhathi ikhukhulwa yiloli indawo okungenani engamamitha amabili," kusho okhulumela abakwa-ER24 u-Andre
Visser.
Kube sekuphuma elinye lamasondo eloli lashaya ingalo, lona ungeniswe esibhedlela iTygerberg, esezinhlungwini ezinzima.
Kudingakale ukuthi kusetshenziswe izinsimbi zokutakula ukususa iloli phezu kwalona.
– Landela IzindabaNews24 kuTwitter
(@IzindabaNews24).


text:
UZuma usehalalisele u-Obama
2012-11-07 12:06
Johannesburg - UMengameli wezwe uJacob Zuma, usehalalisele uzakwabo waseMelika uBarack Obama, osephinde wanqoba ukhetho lukazwelonke, nokuzokwenza angene ehhovisi ihlandla lesibili.
"Siyabazisa ubudlelwano bethu neMelika, silindele ukuthi kuqhubeke ukusebenzisana nobudlwelwano, kuqhubeke kuqiniswe amaxhama," kusho uZuma.
UZuma uthe iMelika inendima ebalulekile ekumele iyidlale ekuqinisekiseni ukuthuthuka kwamazwe ase-Afrika.
"INingizimu afrika inethemba lokuthi iMelika izoqhubeka nokusebenza ngokuzimisela ekuqinisekiseni intuthuko yase-Afrika."
Ekunqobeni kuka-Obama, ube nguMengameli wesibili wamaDemocrat ukuthi anqobe kulandelana, lokhu kwagcina ukubonakala ngesikhathi seWorld War Two.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
–Landela IzindabaNews24 kuTwitter
(@IzindabaNews24).
- SAPA


text:
Kubhikishe abahlali eMali
2012-10-18 16:10
Bakamo - Balinganiselwa ku-2 000 abahlali baseMali abangene emigwaqeni babhikisha bekhalaza ngokungenisa kwamasosha asemazweni angaphandle, afuna ukuthatha ngodli indawo edliwe ngabeqembu lamaSulumane.
Imashi igqugquzelwe ngabeseka amasosha asezweni iMali, belwisana nezinhlelo ze-Economic Community of West African States (ECOWAS).
Ababhikishi bebethwele izingqwembe ezigxibha uMengameli wezwe uDioncounda Traore.
"UDioncounda akawazi umsebenzi," "Siyala nokuthengiswa kwezwe lethu, Mananjalo Mali," kusho ezinye iziqubulo.
Izidubedube zaseMali zaqala ukubonakala mhlaka-22 Mashi, ngesikhathi abahlali bevuka umbhejazana bevukela umbuso kaMengameli u-Amadou Toumani Toure.
Iqembu lamaSulumane i-Al-Qaeda, selidle umhlaba osenhla nezwe, ubukhulu bawo obungalinganiswa nezwe iFrance.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Okunye ukuzamazama komhlaba eGuatemala
2012-11-12 07:22
Guatemala City - Kube nokuzamazama komhlaba kwesibili esikhathini esingaphansi kwesonto eGuatemala, kwalimala umuntu oyedwa, kodwa ibingakabi khona imibiko esheshayo ngalesi sigameko.
Lokhu kuzamazama komhlaba okube ngu-6.2 magnitude kwenzeke eChamperico, ngasemngceleni weGuatemala neMexico.
“Kuzwakele kakhulu ngala kithina,” kusho uVinicio Saraza, nokhulumela iRed Cross eSan Marcos.
Akubikwanga zigameko zokucekeleke phansi.
Lokhu kulandela ukuzamazama komhlaba kwangesonto eledlule okubulale okungenani abantu abangu-52.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters